text:
IKITURIMO KIRUTA IKITURIHO Ev Maombe Theogene
Ibyakozwe n’intumwa28:5 Ariko akunkumurira icyo gikururuka mu muriro ntiyagira icyo aba.
Bene data bakundwa,nshuti z’umusaraba dufatanije urugendo n’imibabaro ibonerwa muri Kristo Yesu,dutegereje kdi guhishurwa k’umwana w’umuntu ubwo azagaruka afite ishusho y’ubwiza bwe, dufatanye gushima no kwibuka ko ikiturimo kiruta ikituriho cyangwa se ikiturimo ntigifatwa,kiruta cyane, kirakomeye, kirahambaye, nticyagereranywa n’ikintu icyari cyo cyose.
Pawulo yandikira Abefeso yarabasabiye ngo Imana y’umwami wacu Yesu Yristo,ari yo Data wa twese w’icyubahiro,ibahe Umwuka w’ubwenge no guhishurirwa bitume muyimenya,ngo amaso y’imitima yanyu abone uko ahweza:mumenye ibyo mwiringizwa n’iyabahamagaye,mumenye n’ubutunzi bw’ubwiza bw’ibyo azaraga abera,mumenye n’ubwinshi bw’imbaraga zayo butagira akagero,izo iha twebwe abizeye nk’uko imbaraga z’ububasha bwayo bukomeye ziri. (befeso1:17-20).
Agaciro ntitugahabwa n’ikituriho keretse ikiturimo kakagaragarira ku kituriho.Iyo utazi uko ungana cyangwa ureshya bishobora gutuma hari ibyo wangiza cyangwa bikakwangiza. Bakristo ndifuza kongera kubibutsa ko iturimo ivugana natwe ikomeye cyane ingana n’ijambo ryayo itubwira.
Nubwo turi mu isi ariko ntitwicaye turi mu rugendo rugana I wacu kdi duhagarariye igihugu cy’I wacu ni yo mpamvu dutungwa n’inkunga y’I wacu,ibiryo (umutsima:ijambo) biribwa I wacu ni byo bidutunga niyo mpamvu ab’I Naha (mu isi) batabikunda kuko badafite ububirya (bugingo) kuko batabyawe n’Imana ariko twebweho ntitwabyawe n’amaraso cyangwa n’ubushake bw’umuntu ahubwo twabyawe n’Imana(yoh1:13).
Imyaka tubara si yo dufite ahubwo twariho kera mu bitekerezo by’Imana (Yeremiya1:4) ntabwo twaje kubw’Impanuka ahubwo turi abo yaremye (Abefes2:10) ni yo mpamvu nibitubaho bigenwa na yo.
Imana idukoresha tudafite ubunarijye ahubwo dufite ubunariyo. Pawulo yabwiye Abafiripi ko afite impamvu nyinshi zo kwirata ariko amaze guhura na Yesu amukuramo umutima w’ibyari indamu byose asigara abibona byose nk’igihombo ku bwa Kristo ndetse abitekereza gutyo kubw’ubutunzi butagira akagero ari bwo kumenya Kristo(Abafirip3:7) agera aho avuga ngo nabambanywe na Kristo ariko ndiho nyamara sijye uriho ahubwo ni Kristo uri muri jye.
Yesu ashaka ko ari we utubamo gusa tugakora byose kubwe tukaronka imigisha yose yo mu gakiza ke kubw’ubuntu. Ibiduhiga n’ibiturwanya ntibizadushobora kuko dufite Kristo,Pawulo na bagenzi be bamaze gukira mu Nyanja, bafatwa n’imbeho Pawulo ateranya umuganda w’inkwi arazicana incira imuruma ku kiganza, bene data mu buzima bwa gikristo tugira igihe cy’imbeho abantu benshi bagakonja,bagafatwa n’intege nke, bakareka umurimo ariko ni ngombwa gushaka inkwi ugacana ukazamuka umusozi ukajya gututira umuba ukivomerera amazi azagutunga mu gihe cyo kugotwa.
Nubwo kdi hari igihe inzoka izamuka mu muba uri kwicanira ni ko isanzwe ntizatworohera kuko turwanya ubwami bwayo na Yesu yasoje iminsi 40 iraza kdi yaravuze ngo namwe muzaba muhirwa ubwo bazabatuka bakabarenganya bakababeshyera ibibi byinshi babampora (Mat5:11). Komeza usenge ukunkumurire igikururuka mu muriro nubwo bene igihugu baterana na Yesu ntafata icyemezo Abayuda batateranye ngo abavuga ngo idaca urwa kibera ntimukundira kubaho ariko iturimo irishoboye ntikangwa n’ibituriho.
Komeza urugendo urwane intambara nziza Kristo ni imbaraga zawe, iyo nta kikurimo utsikamirwa n’ikikuriho (intambara,ibibazo,ibigeragezo,ibyaha,…) ariko dukwiye kunesha ibyo byose kuko ariko Imana ibishaka. Nubwo Abanyegiputa barwanisha amacumu ariko twe twitwaza inkoni (ubutware) kuko iturimo yaduhaye ubutware bukomeye afite imfunguzo z’urupfu n’i kuzimu, no mu mbeho ntatinya akora ibihe byose. Benaya mwene yehoyada yishe umunyegiputa yitwaje icumu mu gihe cya shelegi (2Sam23:21), Imana ishaka ko tutabatwa n’imvune z’amacumu abanyegiputa badutera umunsi ku munsi kdi no mu gihe cya shelegi (imbeho) tukarwana kuko iturimo itaneshwa ahubwo twibuke ko kwa Yesu dufite ubutware n’ubushobozi iyo twizeye amagambo ye uko yayatubwiye. Ikikurimo ni cyo kikugira uwo uriwe,imura satani n’ibindi byose wimike Yesu uzatsinda kdi kubwe uzasohora mu ijuru amahoro. Amen!
EV MAOMBE THEOGENE


c: text/html

text:
Inama y’Ubutaka ikomeje imirimo yayo i Johannesburg, muri Afurika y’Epfo. Iyo nama yakoreshejwe n’Umuryango w’Abibumbye izamara iminsi 10 yatangiye ku wa mbere, tariki ya 25 z’uku kwezi kwa 8. Intumwa zisaga ibihumbi 10 ziyirimo ziribanda ku buryo bwo kurwana ku bidukikije no gufasha abakene bo ku isi kwiteza imbere.
M’ugutangiza iyo nama ku wa mbere, Perezida Thabo Mbeki w’Afurika y’Epfo yavuze ko abatuye isi badashobora gukomeza kubaho nk’uko bimeze ubu, abenshi muri bo ari abakene, mu gihe imbarwa ari bo b’abakungu.
Ubu ku isi hari abantu basaga miriyari imwe batagira amazi meza bakoresha. Abandi bagera kuri miriyari 2 ntibagira uburyo bwo kwisukura kubera gukena.
Mu ntangiriro z’iyo nama, abari bayirimo na bo basabye ko habaho ibikorwa bigaragara mu rwego rwo kurwana ku bidukikije no kugera ku majyambere.
Mu bibazo byigwa mu rwego rw’amajyambere, hari imbogamizi ziterwa n’ibihugu byateye imbere mu majyambere - akaba ari na byo byanduza umwuka w’ikirere cyane, kimwe n’ibibazo by’ibidukikije mu bihugu bikennye.
Mu minsi itaha, izo ntumwa zizanita no ku bindi bibazo byihutirwa byugarije isi, harimo iby’ingufu, ubuhinzi, amazi meza n’ubuvuzi.
Mu cyumweru gitaha, abakuru b’ibihugu basaga 100 na bo bazigira hamwe gahunda yo gukemura ibyo bibazo. Gusa muri bo nta bwo Perezida George Bush wa Leta Zunze Ubumwe z’Amerika azaba arimo. Azaba ahagarariwe na Sekereteri wa Leta, Colin Powell.
Inama y’i Johannesburg ni yo ya mbere ibaye yiga iby’amajyambere atangiza nyuma y’imyaka 10 indi nama nkayo ibereye i Rio de Janeiro, muri Bresil, muri 1992.
Ubwo iyo nama yatangiraga ku wa mbere, Umunyamabanga Mukuru wayo, Nitin Desai wo m’Umuryango w’Abibumbye, yemeye ko nta byinshi byagezweho kuva mu nama y’i Rio de Janeiro. Kuri we, ngo imibereho y’abaturage yarushijeho kuba myiza bukeya, ndetse n’amategeko arwana ku bidukikije arakazwa. Gusa nk’ibibazo by’ubukene n’indwara ngo biracyari byose. Ndetse ubutaka, amazi n’amashyamba na byo ngo bikomeje kwangirika.Netin Desai yakomeje avuga ko gukemura ibyo bibazo birenze kwihutirwa. Urugero yatanze ni ihindagurika ry’ikirere rya buri kanya, byaba amapfa mu majy’epfo y’Afurika yugarije miriyoni 13 z’abantu, cyangwa se imyuzure i Burayi no muri Asia igera amajanja abantu bagera kuri miriyoni 10. Ibyo byose rero ngo birasaba ko isi yose ihagurukira rimwe.

robotstxt: allowed

filter: keep


text:
Ukwiye guhagarara ku munara ugategereza Uwiteka
Habakuki 2:1-3 Nzahagarara hejuru y’ umunara aho ndindira, kandi nzarangaguza ndebe aho ari numve icyo ambwira, n’uko ansubiza kubw’ icyo namuganyiye. Maze Uwiteka aransubiza ati: " andika ibyerekanywe ubigaragaze ku mbaho, kugirango ubisomye abyihutire". Kuko ibyerekanywe bifite igihe byategekewe, ntibizatinda kukigeraho kandi ntibizabeshya, n’aho byatinda ubitegereze kuko kuza bizaza ntibizahera.
Imana ihabwe icyubahiro cyane mbega ibintu byiza. Aya magambo yaramfashije cyane. Uwiteka adushoboze kuba ku munara. Kuba ku munara ni inyungu z’ umukristo wese uzi icyo ashaka. Inyungu ziri mu kuba ku Munara ni nyinshi ntawazirondora ngo azirangize. Ubundi umunara tuzi ko ari ahantu hirengeye cyane, nko guhagara ku gasongera k’ umusozi. Iyo uri ku munara uba ureba ibiri kubera hirya no hino. Burya kandi kenshi abarwana bakunda kujya hejuru kuko nibwo uba ufite controle k’ umwanzi, uba umugenzura. Ubundi umuntu anarindira urindira uwo mufitanye gahunda, urindira uwo mwavuganye, ugategereza uwo mwavuganye.
Habakuki ati nzarangaguzwa numve icyo ambwira. Iyo uri imbere y’ Imana nta kuntu itakuvugisha, nta kuntu itaguhishurira imigambi igufiteho ndetse nicyo umwanzi yaba akugambiriyeho kugirango usenge bikurweho. Iyo uri ku munara uhambwa vision (iyerekwa), uhahererwa direction (icyerekezo ) haba mubikureba ku giti cyawe, urugo rwawe, abana, akazi, umurimo w’ Imana n’ibindi. ku munara uhahererwa imbaraga andi mavuta, turahezerezwa, turahabohorerwa, tuhahererwa indi sura cyangwa se ubundi bwiza (transfiguration) muri Luka 9:28-29 haravuga ngo Hanyuma yibyo hashize iminsi munani, ajyana Petero na Yohana na Yakobo, azamuka umusozi ajya gusenga. Agisenga ishusho yo mu maso he ihinduka ukundi, n’ imyenda ye iba imyeru irarabagirana. Alleluaaaaaaaaaa Ijambo ry’ Imana kandi riravuga ngo nkunda abakunda kandi abanshakana umwete bazambona.
Iyo turi ku munara tuba turi hafi y’ Imana, mu kubaho kw’ Imana, mu bwihisho bw’isumba byose, mu gicucu cy’ amababa yayo ariho turindirwa tukambikirwa imbaraga. Kandi ngo umushikamijeho umutima azamurinda abe amahoro masa. Dawudi ati icyo nsaba Uwiteka nikimwe, nicyo nzajya nshaka ni ukuba mu nzu y’ Uwiteka iminsi yose nkiriho, nkareba ubwiza bw’ Uwiteka nkitegereza urusengero rwe.
Arongera ati; Kuko k’ umunsi w’ amakuba azandindisha kumpisha mu ihema rye, mu bwihisho bwo mu ihema rye niho azampisha, azashyira hejuru ampagarike ku gitare. N’ubu umutwe wanjye uzashyirwa hejuru y’abanzi banjye bangose. Bivuga ngo iyo uvuye ku munara wo gusenga, kwiyiriza ubusa, gusoma ijambo ry’ Imana, kuramya no guhimbaza Imana, kubera maso umurimo w’ Imana, kwitanga, urukundo, kwizera, .....umwanzi aragutera, akakubonerana, akakugaraguza agati,maze iby’isi bikagutwara bikagerekaho no kugutwaza igitugu.
Ibintu biragukanga, ubwoba bukakwica, ugahungabana, ibibazo bikaba byinshi, ugahita wishushanya nk’ ab’iki gihe ukamera nkabo, ugakora nkabo, ukagenda nkabo, ukavuga nkabo, ugapanga nkabo,......Hari ibitangaza bitagikoreka, hari ibyadindiye cyangwa se impano zitagikora kubera kubera ko abahamagawe bavuye ku munara bibereye muri gahunda zabo. Hari nabo Malayika w’ Imana yazaniye ibisubizo asanga nta mavuta ari mu matabaza yabo. Yesu adutabare.........
Birakwiye ko tuba maso tukisubizamo imbaraga tugasubira ku rufatiro.
Izina ry’Uwiteka ni Umunara ukomeye umukiranutsi awuhungiraho,agakomera. Imigani 18:10


text:
Ibyo byagaragaye ubwo urwego rw’Umuvunyi rwasuraga imirenge igize Akarere ka Kamonyi tariki ya 26 kugeza tariki ya 27 Ukwakira 2016.
Icyo gihe abaturage bafite ibibazo babarirwa mu magana babigaragarije urwo rwego kuburyo hari harimo n’abagaruraga ibibazo byakemuwe n’inzego z’ubuyobozi zibegereye.
Abatanze ibibazo bavuga impamvu ibatera gutura ibibazo byabo ubundi buyobozi bwaturutse hanze y’akarere kabo ari uko hari inzego z’ibanze zanga kubikemura cyangwa zikaba zabogama.
Uwitwa Mukanyirigira utuye mu murenge wa Gacurabwenge avuga ko yarenganiye mu bunzi bo muri uwo murenge, akiyambaza urwego rw’Umuvunyi mu mwaka wa 2013.
Uru rwego ngo rwasabye ubuyobozi bw’akarere gukora raporo y’uko ikibazo giteye, ariko umukozi woherejwe muri icyo kibazo yanze kumva ubuhamya bw’abaturage.
Agira ati « Iyo ugiye kureba usanga abayobozi bagonganisha abaturage. Nkubwire nk’ukuri iki kibazo cyanjye, akarere kohereje gitifu w’umurenge. Abaturage bajyaga kugira icyo bavuga akamucecekesha, ngo yaje afite amakuru ahagije. »
Kubaka icyizere hagati y’umuturage n’abamuyobora, ngo nicyo Urwego rw’umuvunyi iyo rusuye akarere ruba rugamije ; nk’uko Rumaziminsi Ntagwabira Seraphin, umuyobozi w’Ishami rishinzwe gukumira no kurwanya akarengane mu Rwego rw’umuvunyi, abisobanura.
Aragira ati « Tubagira inama y’uko umuyobozi adakemurira ibibazo mu biro, umuyobozi ntakemura ibibazo ashingiye ku mabwire, ahubwo ashingira ku bimenyetso bifatika byatanzwe n’abatuye aho ikibazo kiri. »
Akomeza avuga ko iyo bamaze kuganira n’abaturage Nyuma baganira n’abakozi n’abayobozi b’akarere, bakabaha umurongo w’uburyo ibibazo bigomba gukemukamo.
Umuyobozi w’akarere ka Kamonyi Udahemuka Aimable, atangaza ko gusurwa n’Urwego rw’umuvunyi bikebura bamwe mu bayobozi.
Ubwo urwego rw’Umuvunyi rwasuraga Akarere ka Kamonyi rwakiriye ibibazo 244, ibyahise bibonerwa ibisubizo ni 108 naho ibibazo 100 Umuvunyi yategetse akarere n’imirenge kubikemura.
Ibindi bibazo bisigaye, 32 muri byo bizakemurwa n’urwego rw’Umuvunyi naho ibibazo bine urwego rw’Umuvunyi ruzafatanya kubikemura n’izindi nzego.
Ibitekerezo ( 1 )
Ibi byo rwose ni ukuri , aka karere harimo ibibazo bya ruswa cyane cyane aha harimo kuzamuka mu bigendanye n’imyubakire. niba mugirango ndabeshya hagire uzamura inyubako mu murenge wa Runda ku Ruyenzi maze ureba iterabwoba rya Mudugudu, ushinzwe umutekano, DASSO,Inkeragutabara, abadenge ni abandi bigize bakazitereyemo bazana iterabwoba ngo wubatse ibidakwiye ngo bazagusenyera(kandiicyangombwa gihari) , bagamije gukanga ngo ubahe akantu(RUSWA).... Njye narumiwe!!!!!!!!!!!!!!!!!!!!!


text:
Umuhanzi mu ndirimbo zihimbaza Imana mu njyana ya Hip hop, Mugema Dieudonné (MD) agiye gukorana indirimbo na Aline Gahongayire, yibutsa abantu ko bakwiye kuguma mu masezerano aho guheranwa n’ibihe, imibereho mibi birimo kuranga isi y’iki gihe n’abayituye.
Uyu muraperi uzwi mu ndirimbo nka "Kutumvira", "Amen" n’izindi, aganira na Ubugingo.com, yavuze ko izina ry’iyi ndirimbo ye atararitangaza. Gusa, ngo ubutumwa buyikubiyemo ni ubuvuga ku nkuru z’uburyo Saduraka, Meshake na Abedenego basuzuguye umwami Nebukadinezari bakanga kuramya ikigirwamana yari yiremeye, bavuga ko n’aho bagera ahakomeye badashobora kwihakana Imana yabo (Daniel 3:16-18) .
Akomeza asobanura impamvu y’ubutumwa bwe muri iyi ndirimbo n’icyo abantu bakwiye gukora kugira ngo batunganye inzira zabo z’agakiza, yagize ati: “Urabona, tugeze mu bihe bikomeye; aho buri umwe wese ageragezwa bitewe n’imibereho cyagwa ubuzima, bigatuma duteshuka, bamwe bakava mu masezerano ku mpavu z’iby’isi n’abami bayituye. Niyo mpamvu twakwizera umwami Yesu kuko ari we watugeza kuri byose kuko ibishuko bituma tuva mu nzira twatangiye ari byinshi.”
Aributsa abantu kuyoborwa n’Umwuka Wera kuko ngo yizera ko na bariya bagabo ari We wabayoboye kugira ngo babashe guhangara Umwami (Nebukadinezari) mu kwizera gukomeye.
Yasoje avuga ko iyi ndirimbo itazatinda kugera hanze dore ko ngo ibisigaye bitari byinshi ndetse ko n’agace kayo gasigaye; ako Aline azaririmbamo biteganyijwe ko mu cyumweru gitaha kaba karangiye.


text:
Rwanda | GISAGARA: AMAHUGURWA KU ITEGURWA N’ISHYIRWA MU BIKORWA RY’IMIHIGO
Kuri uyu wa kane tariki ya 20 nzeri, mu karere ka Gisagara umurenge wa Save  hatangijwe amahugurwa y’iminsi itatu ku bantu bo mu nzego zitandukanye bo muri uyu murenge, ku itegurwa n’ishyirwa mu bikorwa ry’imihigo ariko biganisha cyane ku ngengo y’imari. Ubuyobozi bw’umurenge wa Save hamwe n’Umuryango Association Modeste et Innocent (AMI) bari gutanga aya mahugurwa baravuga ko bafite icyizere ko ibizava muri aya mahugurwa bizatanga umusaruro.
Aya mahugurwa ari gutangwa n’ubuyobozi bw’umurenge wa Save ufatanyije n’umuryango utegamiye kuri leta Association Modetse et Innocent (AMI) ufite icyicaro mu karere ka Huye, ngo agamije guhugura abantu bose bagira uruhare mu itegurwa n’ishyirwa mu bikorwa ry’umuhigo, kugirango babashe kuyisobanukirwa no kuyigira iyabo bityo bazabashe kuyesa ku rugero biyemeje.
Umuhuzabikorwa wa Association modetse et Innocent bwana Jean Baptiste BIZIMANA yagize ati « Aya mahugurwa twayateguriye abantu bose twakwita abavuga rikijyana mu baturage kuko harimo abahagarariye inzego zose. Turi gufatanya rero gusobanukirwa n’ishyirwa mu bikorwa ry’imihigo kugirango tubashe kuyisobanukirwa neza tuzanabashe kuyesa uko bikwiyeâ€
Ubuyobozi bw’uyu murenge wa Save hamwe n’uhagarariye umuryango Association Modetse et Innocent bemeza ko aya mahugurwa azatanga umusaruro kuberako hahuguwe inzego zose zibasha ku gera ku baturage bityo zikazafasha kubigisha maze hakazahigurwa imihigo n’abaturage bagizemo uruhare.
Bwana Jean Claude KABALISA umunyamabanga shingwabikorwa w’umurenge wa Save yagize ati “Icyizere kirahari, kuko kuba inzego zose zihagarariwe kugera ku muryango, bazadufasha guhugura no kwegera abaturage bityo imihogo ikazagerwaho n’abaturage babigizemo uruhare†Naho bwana Jean Baptiste we yagize ati “Dufite icyizere, twizera abanyarwanda kuko iyo ubahaye icyo bakora ukabaha n’ubushobozi baragikora kandi nezaâ€
Umurenge wa Save niwo uje ku isonga mu guhabwa aya mahugurwa, nyuma yo kubona umusaruro azatanga, ndetse hakanaboneka ubushobozi buhagije, azatangwa no mu yindi mirenge 12 isigaye y’akarere ka Gisagara.


text:
ven.
18
nov.
2011
ISOMO RYA MBERE
Igitabo cy’Umuhanuzi Daniyeli (Dan 6, 12-28)
Muri iyo minsi, abatware b’intebe bagirira Daniyeli ishyari kubera ko yabarushaga ubutoni ku mwarni Dariyusi. Umunsi umwe Daniyeli ari mu cyumba cye asenga, kandi asingiza Imana ye nk’uko yari asanzwe abigenza, 12abo bantu basanga ariho asenga kandi atakambira Imana ye. 13Baragenda basanga umwami, bamwibutsa rya tegeko rigenga umuziro bagira bati « Mbese harya shobuja, si wowe ubwawe washyize umukono ku nyandiko y’itegeko rigenga umuziro, ivuga ko mu minsi mirongo itatu, umuntu wese uzagira ikindi asenga cyaba imana iyo ari yo yose cyangwa umuntu, uretse wowe wenyine shobuja, azajugunywa mu rwobo rw’intare ? » Umwami arabasubiza ati « Nta kindi rwose ni ko byemejwe, hakurikijwe itegeko ridahinduka ry’Abamedi n’Abaperisi. » 14Ubwo rero babwira umwami bati «Wa mugabo Daniyeli wo mu bazanywe bunyago bavanywe mu gihugu cya Yuda, ntakwitayeho na gato shobuja, ndetse n’umuziro washyizeho nta cyo umubwiye : asenga Imana ye incuro eshatu buri munsi.» 15Umwami ngo yumve ayo magambo arababara cyane, ariko yiyemeza kurengera Daniyeli. Nuko kuva ubwo kugeza ko izuba rirenga, akomeza guhihibikana ashaka uburyo yamukiza. 16Ariko ba bantu bihutira gusanga umwami, baramubwira bati « Ubimenye neza rero, shobuja, ko hakurikijwe itegeko ry’Abamedi n’Abaperisi, nta muziro cyangwa itegeko byatangajwe n’umwami bishobora kuvuguruzwa. »
17Nuko umwami ategeka ko bazana Daniyeli, bakamujugunya mu rwobo rw’intare. Ariko umwami abwira Daniyeli ati « Imana yawe wakoreye ubudahwema ni yo izagukiza. » 18Bazana ibuye barikingisha umuryango w’urwobo, hanyuma umwami ashyiraho ikashe ye n’iy’abatware be, kugira ngo hatagira igihinduka ku rwakatiwe Daniyeli. 19Nuko umwami agaruka iwe, asiba kurya ijoro ryose kandi yirinda n’inshoreke ze. Ubwo ariko ntiyatora agatotsi, 20mu museke bugicya umwami arabyuka yihuta ajya ku rwobo rw’intare. 21Ngo agere hafi ya rwa rwobo, ahamagara Daniyeli mu ijwi rishavuye ati « Daniyeli, mugaragu w’Imana nzima, iyo Mana ukorera ubudahwema yaba se yashoboye kukuvana mu nzara z’intare ?» 22Daniyeli asubiza umwami ati «Uragahorana ingoma, shobuja ! 23Imana yanjye yohereje umumalayika wayo abumba urwasaya rw’intare ntizagira icyo zintwara, kuko nabaye indacumura mu maso y’Imana ; kandi nawe shobuja, nkaba nta cyo nagucumuyeho. » 24Nuko umwami asabwa n’ibyishimo byinshi, ategeka ko bavana Daniyeli mu rwobo. Bahera ko bavana Daniyeli mu rwobo maze basanga ari mutaraga, abikesha ko yizeye Imana ye. 25Umwami atumiza ba bantu bareze Daniyeli, ategeka ko bajugunywa mu rwobo rw’intare, bo n’abana babo n’abagore babo. Igihe batari bashyika no hasi mu rwobo, intare ziba zabasamiye hejuru zirabahekenya.
26Nuko umwami Dariyusi yandikira imiryango yose, amahanga yose n’indimi zose, mbese abatuye ku isi yose ati «Amahoro naganze muri mwe ! 27Dore rero itegeko ntanze : abantu bo mu gihugu cyanjye iyo kiva kikagera, nibatinye kandi bahe icyubahiro gikwiye Imana ya Daniyeli : ni yo Mana nzima kandi ihoraho iteka ryose, ingoma yayo ntizarimburwa bibaho, ubugenga bwayo ntibuzagira iherezo. 28Ni yo irokora kandi igakiza, ikora ibimenyetso n’ibitangaza mu ijuru no ku isi ; yakijije Daniyeli inzara z’intare.»
INDIRIMBO (Daniyeli 3, 68-70, 71-73, 74)
Bitonyanga n’amahuhezi, nimusingize Nyagasani.
Inyik/ Nimumuririmbe kandi mumurate iteka ryose !
Buhehere n’ubukonje, nimusingize Nyagasani.
Inyik/ Nimumuririmbe kandi mumurate iteka ryose !
Rubura n’amahindu, nimusingize Nyagasani.
Inyik/ Nimumuririmbe kandi mumurate iteka ryose !
Joro n’amanywa, nimusingize Nyagasani.
Inyik/ Nimumuririmbe kandi mumurate iteka ryose !
Rumuri n’umwijima, nimusingize Nyagasani.
Inyik/ Nimumuririmbe kandi mumurate iteka ryose !
Mirabyo n’ibicu, nimusingize Nyagasani.
Inyik/ Nimumuririmbe kandi mumurate iteka ryose !
Isi nisingize Nyagasani.
Inyik/ Nimuririmbe kandi imurate iteka ryose !
IBANGONDIRIMBO RIBANZIRIZA IVANJILI (Lk 21, 28)
Alleluya Alleluya.
Nimwubure umutwe mukomere,
kuko uburokorwe bwanyu bwegereje.
Alleluya.
IVANJILI
+ Luka (Lk 21, 20-28)
Muri icyo gihe, Yezu yabwiraga abigishwa be iby’ihindukira rye ; arababwira ati 20«Nimubona Yeruzalemu ikikijwe n’ingabo, muzamenye ko isenywa ryayo ryegereje. 21Icyo gihe abazaba bari muri Yudeya bazahungire mu misozi, abazaba bari mu mugi imbere bazawuverno, n’abazaba bari ku gasozi ntibazawugarukemo. 22Kuko izaba ari iminsi y’igihano, maze ibyanditswe byose bizuzuzwe. 23Hagowe abazaba batwite n’abazaba bonsa muri iyo minsi, kuko hazaba amakuba akomeye mu gihugu, n’uburakari bukaze kuri uyu muryango. 24Bazicishwa ubugi bw’inkota, babajyane bunyago mu mahanga yose, kandi Yeruzalemu izaribatwa n’abanyamahanga, kugeza ubwo igihe cyagenewe abanyamahanga kizaba kirangiye. 25Hazaba n’ibimenyetso mu zuba, mu kwezi no mu nyenyeri, naho ku isi amahanga azakuka umutima kubera urusaku rw’inyanja n’imivumba yayo. 26Abantu bazicwa n’ubwoba, bahagarike imitima bitewe n’amakuba azaba yadutse mu nsi, kuko ibikomeye byo mu ijuru bizahungabana. 27Ni bwo rero bazabona Umwana w’umuntu aje mu bicu afite ububasha n’ikuzo ryinshi. 28Ibyo byose nibitangira kuba muzubure umutwe mukomere, kuko uburokorwe bwanyu buzaba bwegereje.»


text:
P100 yateguye igiterane cyiswe “Bazakwibukira kuki ?”
Itsinda ryitwa P100 (Psalms 1oo) bisobanura Zaburi 100 , rigizwe n’abasore babiri ari bo Nzabandora Emmanuel na Philino Philbert Niyotwizera, ryateguye igitaramo gifite intego igira iti “ Bazakwibukira kuki?Iyi ntego bakaba barayiteguye bagendeye ku nkuru ya Tabita yanditswe muri Bibiriya mu gitabo cy’ibyakozwe n’intumwa 9:36-41”
Iki giterane kizabera ku rusengero rwa Faith Center kuri iki cyumweru tariki ya 30 /03/2014 i Masaka kuva saa munani kugeza saa kumi n’ebyiri z’umugoroba.
Nk’uko twabitangarijwe n’umwe mu bagize P100 ariwe Philino Philbert Niyotwizera, P100 yatangiye ku itariki 20/06/2013, bakaba bafite intego yo guhimbaza Imana no gufasha abatishoboye. Mu bikorwa bakora harimo gukusanya imyenda y’abatishoboye ahantu hatandukanye.
Ku bijyanye n’iki gitaramo bateguye, yadutangarije ko bazaba barikumwe n’abahanzi baririmba indirimbo zihimbaza Imana nka Karyango Bright , Esther Umwiza, Mickson, MD n’abandi.
Umuvugabutumwa uzigisha ijambo ry’Imana ni Kabarega Amos usengera mu itorero rya Jubile Revival Assembly.
Yashoje asaba buri wese kugira umutima wo gufasha abatishoboye kandi ararikira abantu kwitabira iki gitaramo bakumva ubutumwa bwiza kuko kwijira ari ubuntu.


text:
Muri Sport Scolaire, igikorwa cyo kuvumbura no gukarishya impano z’ abana bakora sport cyatangiye tariki 20/11/2016, kuri ubu kirakomereza mu Byimana.
Abanyeshuri bagera kuri 612 batoranyijwe mu bandi mu ntara zose kuri (Centre I, Centre II, Amajyaruguru, Amajyepfo, Iburasirazuba, Iburengerazuzuba) baraye mu Byimana.
Iki ni icyiciro cya mbere kigizwe n’abanyeshuri bafite munsi y’imyaka 15, benshi muri bo biga mu mashuri abanza.
Iki gikorwa cyatangiye kuri uyu wa kane tariki 01/12/2016, kikazasozwa ku wa gatandatu tariki 03/12/2016. Ubwo hazahita hatoranywamo abanyeshuri bafite impano kurusha abandi bazakurikiranwa by’umwihariko kugirango impano z’ abana zere gupfa ubusa. Imyitozo izakorerwa cyane ku kigo cy’ishuri cya Ecole des Sciences yo mu Byimana.
Yanditswe na Herve Kasse


text:
Gakenke: Imihigo itatu yatumye baba abanyuma iracyari hasi
Abayobozi mu nzego zitandukanye muri gakenke Mu gihe gito gisigaye ngo uturere tumurike imihigo twesheje, mu karere ka Gakenke imihigo itatu yatumye baba abanyuma ubushize iracyari hasi. Abayobozi mu nzego zitandukanye More...
Rubavu: hashyizweho uburyo buzatuma baza imbere mu mihigo
Akarere ka Rubavu kagiye kujya gafatanya n’abaturage kugenzura imihigo kugira ngo bashobore gukuraho imbogamizi zituma hari isigara inyuma. Bamwe mubakozi b’akarere ka Rubavu n’abajyanama b’akarere More...
Nyaruguru: Abakuru b’imidugudu baributswa ko batorwa nta mushahara basezeranyijwe
Ubuyobozi bw’akarere ka Nyaruguru buributsa abakuru b’imidugudu ko batorwa nta mushahara basezeranyijwe, bityo bakirinda guhemukira abo bashinzwe kuyobora babaka ruswa kugirango bakunde babahe serivise. Ubuyobozi More...
Rutsiro: Inyubako y’ibiro by’akarere ijyanye n’igihe izaba igisubizo ku bwinshi bw’abakozi.
Mu gihe hatangiye gusenywa inyubako ishaje y’ibiro by’akarere ka Rutsiro kuko ngo itari ijyanye n’igihe, ubuyobozi bw’akarere butangaza ko inyubako nshya ijyanye n’igihe izaba More...
Gicumbi – Gusinyana imihigo n’abakuru b’imidugudu ngo bibafasha gukorera ku ntego
Umunyamabanga nshingwabikorwa w’umurenge arimo asinyana n’umuybozi w’umudugudu Guhiga umihigo imbere y’inzego z’ubuyobozi ngo bifasha abayihize gukorera ku ntego no guhigura ibyo More...
Rutsiro: umuyobozi wa gihango ahangayikishijwe n’icyaha cyo gukubita no gukomeretsa.
Umunyamabanga nshingwabikorwa w’umurenge wa Gihango mu karere ka Rutsiro Jules Niyodusenga atangaza ko mu murenge ayobora icyaha gikunze kugaragara ari icyo gukubita no gukomeretsa. Ibi yabitangaje nyuma More...
Rulindo: abaturage basanga guca ibiyobyabwenge bigomba guhera mu bayobozi
Bamwe mu baturage bo mu karere ka Rulindo baratangaza ko umuco wo gukoresha ibiyobyabwenge umaze gufata intera ndende mu batuye aka karere ,ngo aho usanga hari na bamwe mu bayobozi babyishoramo,ugasanga barabikoresha More...
Ushaka kwiga amahoro n’iterambere asura umupaka muto wa Rubavu-Gen Nzabamwita
Bimwe mu byuma bikoreshwa n’ikoranabuhanga mukohereza abantu mu kwambuka Bamwe mubitabiriye inama y’iminsi itatau Nyakinama ubwo barimo basura umupaka muto Rubavu Umuvugizi w’ingabo z’u More...
Nkanka: Abayobozi basabwe kurushaho kunoza imikorere
Abayobozi mu murenge wa Nkanka ho mu karere ka Rusizi barasabwa kurushaho kunoza imiyoborere, begera abo bayobora bakanabakemurira ibibazo ku gihe, kuko ari byo bizatuma abaturage bishimira ibyo bakorerwa n’abo More...
Gakenke: Umutekano mucye ntuterwa n’amasasu gusa kuko no kutagira iterambere ni umutekano mucye
Mu rwego rwo kugirango abantu bakomeze gutura muburyo bw’iterambere kandi butabagoye kuri uyu wa 28 Kamena 2014 ubwo mu gihugu hose bari mubikorwa bitandukanye by’umuganda, mu Murenge wa Nemba Ingabo More...


text:
-Teresa yitaye ku mpunzi z’Abanyarwanda birukanywe na Obote
Yashinze mu Rwanda ikigo cyita ku batishoboye basaga 100
Ibikorwa bye byageze ku batuye Isi bose
Abaye umutagatifu wa kabiri wasuye u Rwanda
Yahinduye umunyamakuru utarizeraga
Iyo misa yabaye ku mugoroba wo ku wa mbere tariki ya 5 Nzeri 2016, muri Kiliziya y’Umuryango mutagatifu (Sainte Famille) yari yakubise yuzuye, imbere y’abakirisitu bari barangajwe imbere n’abakecuru, imfubyi ndetse n’abafite ubumuga butandukanye basaga 100 baba mu kigo cy’Ababikira b’Inshuti z’Urukundo(aba Calcutta) yashinze mu Rwanda.
Bamwe bamushimiye ko ku bw’umuryango yatangije babashije kwiga amashuri yabo kugeza ku rwego rwa kaminuza barihiriwe n’abo babikira.
Ababikira yashinze basabye buri wese kubasabira kugira ngo bazatere ikirenge mu cye.
Mu butumwa bwe Musenyeri Thaddée Ntihinyurwa, Arikiyepisikopi wa Kigali yavuze ko Mutagatifu Mama Teresa yaranzwe n’urukundo rwagaragajwe n’ibikorwa kurusha amagambo.
Yagize ati”Wenda mu magambo ye yavuze urukundo gake, ariko mu bikorwa yararwigishije karahava[...] ibikorwa bye byageze ku batuye ibice byose by’isi, Yari umukene ku bukungu bw’Isi, ariko yari umukire w’ingoma y’ijuru. Yerekanye ko ahari urumuri umwijima uhunga, n’ahari ukuri ikinyoma kibebera.”
Ubwo yazaga mu Rwanda mu 1983, Mama Teresa yasuye impunzi z’Abanyarwanda zari zarirukanywe muri Uganda, akora ibikorwa byo kuzitaho, kuzubakira aho kuba afatanyije n’ababikira yashinze b’Aba Calcutta bazitagaho.
Padiri Lucchetta Giuseppe, wari mu bapadiri bera wamwakiriye icyo gihe aza mu Rwanda, yavuze ko yamubonye nk’umugore wakoranaga umuhate, agakora buri kazi kose, karimo kuyora ibitaka abishyira mu mufuka no kubaka ubwiherero icyo gihe.
Amwe mu magambo Lucchetta yibuka Mama Teresa yavugiye mu Rwanda, harimo aho yabonye intego ya Musenyeri Joseph Ruzindana, igira iti ‘Sitio’[Mfite inyota] nawe akavuga ko afite inyota yo gukiza abantu benshi ku Isi.
Musenyeri wa Diyoseze ya Kibungo, Antoine Kambanda yabwiye abari aho uburyo ibikorwa bya Mama Teresa byahinduye Isi. Mu gitabo yasomye aribuka umunyamakuru w’Umwongereza wabajije Mama Teresa, ati “Wambwira ibanga ukoresha kugira ngo ushobore gukurura aba bakobwa bavuye ku Isi hose bavuye iwabo mu buzima bwiza, bakaza muri ubu butari bwiza.
Mama Teresa yaramurebye amusubiza ko ‘Imbaraga n’ibanga rituma baza ari Ukarisitiya.”
Uwo munyamakuru utarizeraga ngo yahise yemera Imana ndetse ahinduka n’umugatolika.
Ubutumwa bukomeye bwa Mama Teresa, agenera buri wese amubwira ko igikorwa agiye gukora agomba kukinoza nk’icya mbere n’icya nyuma.
Mutagatifu MamaTeresa yashyizwe muri urwo rwego na Papa Francis tariki ya 4 Nzeri 2016.
Mama Teresa yavutse mu 1910 mu muryango w’abanya-Albania muri Macédoine, agace kari mu maboko y’ubwami bwa Ottoman. Yagiye mu Buhinde ajyanwe no kwiha Imana afite imyaka 18, yinjira mu muryango w’ababikira bitiriwe umubyeyi w’i Lorette.
Yitabye Imana mu 1997 ageze ku myaka 87. Mu 2003 Mama Teresa yagizwe umuhire nk’icyiciro kibanziriza kugirwa umutagatifu.
Ni umubikira washinze ibitaro bitandukanye mu bice binyuranye by’Isi. Mu 1950 yashinzwe umuryango w’Abamisiyoneri b’Impuhwe umuryango umaze kugera ku babikira 4,500 ku Isi hose.


text:
ven.
07
oct.
2011
UBUTUMWA NYIRUBUTUNGANE PAPA BENEDIGITO WA CUMI NA BATANDATU YAGENEYE UMUNSI MPUZAMAHANGA W’IYOGEZABUTUMWA 2011
Ku wa 23 Ukwakira 2011
“Nk’uko Data yantumye, nanjye ndabatumye” (Yh 20, 21)
Igihe twizihizaga Yubile y’imyaka 2000, dutangiye ikinyagihumbi gishya cy’ubukristu, Nyirubutungane Papa Yohani Pawulo wa Kabiri, yashimangiye ko ari ngombwa kuvugurura uburyo bwo kogeza Ivanjili hose « bigakoranwa umwete nk’uwaranze abakristu ba mbere » ( Ibaruwa Novo millenio ineunte, 58). Ni umurimo w’ingirakamaro Kiliziya igeza ku bantu bose bashakashaka ukuri, kugira ngo bashobore kugera ku buzima nyabwo. Ni yo mpamvu duhora tuwushishikarizwa buri mwaka igihe twizihiza umunsi mpuzamahanga w’iyogezabutumwa. Koko rero, iyogezabutumwa rihoraho ryubaka Kiliziya, ubwitange bwayo n’umwete w’ubutumwa, rikanavugurura uburyo bwo kogeza Ivanjili kugira ngo burusheho kujyana n’ibihe tugezemo, bikeneye iyogezabutumwa rishya n’ishyaka ryo kwitangira Inkuru Nziza. « Ni byo koko, iyogezabutumwa rivugurura Kiliziya, rigakomeza ukwemera kwayo n’ibiyiranga, ribyutsa umwete n’imigambi mishya. Ukwemera kurushaho gukomera iyo kugezwa ku bandi!
Kwitangira umurimo w’iyogezabutumwa ni ryo shingiro ry’imigambi y’iyogezabutumwa rivugurura abakristu (Yohani Pawulo wa Kabiri, Redemptoris missio, 2).
Nimugende mwigishe
Ubu butumwa buhora bwibutswa buri gihe mu mihango ya liturujiya, by’umwihariko mu gitambo cy’Ukaristiya, gisozwa n’ubutumwa Yezu wazutse yahaye intumwa ze agira ati: « Nuko rero nimugende…» (Mt 28, 19). Liturujiya ihuza « abaturutse hirya no hino ku isi » kandi « ibohereza mu isi » kuba abahamya b’ibyo biboneye: ububasha bw’umukiro bakesha ijambo ry’Imana ritanga agakiza n’ububasha bukiza bukomoka ku iyobera rya Pasika ya Nyagasani . Abahuye na Nyagasani Yezu wazutse bose bumvise ko ari ngombwa kubimenyesha abandi nk’uko abigishwa babiri ba Emawusi babigenje. Bamaze kumenyera Nyagasani mu imanyura ry’umugati « ako kanya barahaguruka basubira i Yeruzalemu. Bahasanga ba Cumi n’umwe bateranye, bari kumwe na bagenzi babo bandi », babatekerereza uko byagenze mu nzira (Lk 24, 33-34). Papa Yohani Pawulo wa Kabiri yadushishikarije kuba maso kugira ngo tumenye Yezu Kristu kandi tugeze Inkuru Nziza ye ku bandi: «Twabonye Nyagasani ! » (Ibaruwa Novo millenio ineunte, 59).
Mwigishe amahanga yose
Amahanga yose agomba gushyikirizwa Inkuru Nziza. Kiliziya « ibereyeho iyogezabutumwa kuko ubwayo ikomoka ku butumwa bwa Kristu no ku butumwa bwa Roho Mutagatifu, nk’uko byagenwe n’Imana Data » (Inama Nkuru ya Vatikani ya Kabiri, Ad Gentes, 2). Uko kwitangira iyogezabutumwa ni « ingabire n’inshingano bya Kiliziya, ni nabyo biyiranga ku buryo nyabwo. Kiliziya ni nacyo ibereyeho » (Pawulo wa Gatandatu, Ibaruwa Evangelii nuntiandi, 14). Kubera iyo mpamvu igomba guhora yaguye amarembo. Ubutumwa bwayo burenga imbibi z’aho yubatse. Hakurikijwe ijambo rya Yezu Kristu kandi bishingiye ku ngabire n’urukundo bye, umurimo wa Kiliziya ugera ku bantu bose ku buryo bwuzuye kugira ngo ubageze ku kwemera ( reba Ad gentes, 5).
Uwo murimo uhangayikisha Kiliziya buri gihe kuko ubutumwa Yezu Kristu yayishinze ntaho buragera. «…Turebye uko ibintu bimeze muri iki gihe, dusanga ubwo butumwa busa n’aho bugitangira; tugomba kubwitangira n’imbaraga zacu zose » (Yohani Pawulo wa Kabiri, Ibaruwa Redemptoris missio, 1). Ntidushobora gushyira umutima hamwe mu gihe nyuma y’imyaka 2000 hakiri abantu bataramenya Yezu Kristu kandi batarabwirwa Inkuru Nziza y’umukiro.
Hari benshi mu bakiriye Ivanjili bateye umugongo Kiliziya bakumva ko batakiri abayo, kandi umubare wabo ntuhwema kwiyongera.Na none kandi mu bihugu byinshi birimo ndetse n’ibyakiriye Ivanjili kera ubu basigaye batagishaka kuyoborwa n’amahame y’ubukristu.
Muri iki gihe hari impinduka nyinshi ku isi ziterwa n’ikusanyabukungu, imitekerereze inyuranye n’imyumvire idaha agaciro igikwiye, imyumvire n’imibereho yirengagiza Ivanjili nk’aho Imana itabaho. Ibyo bishora abantu mu gushyira imbere inyungu z’iby’isi, mu gukira batavunitse, mu kuba abacakara b’umurimo n’ibyubahiro nk’intego y’ubuzima bwabo kabone n’ubwo bakwirengagiza imigenzo myiza.
Iyogezabutumwa, inshingano ya buri wese
Kogeza Ivanjili ku isi bireba abantu bose, muri byose n’igihe cyose. Ivanjili si umwihariko w’abayakiriye gusa, ahubwo ni n’impano igomba kugezwa ku bandi, ni n’Inkuru Nziza igomba kwamamazwa. Iyo ngabire isaba kwitanga ntihabwa bamwe gusa ahubwo ihabwa ababatijwe bose bagize « ubwoko bwatoranyijwe,…ihanga ritagatifu, umuryango Imana yironkeye » (1 Pet 2,9), kugira ngo bamamaze ibikorwa bye by’agatangaza.
Ibikorwa byose rero birakenewe mu iyogezabutumwa. Ubwitange n’ubufatanye mu iyogezabutumwa rya Kiliziya ntibikorwa rimwe na rimwe gusa, kandi ntibigomba gufatwa nka kimwe mu bikorwa bisanzwe by’iyogezabutumwa. Umurimo w’iyogezabutumwa wa Kiliziya ni ngombwa kandi ugomba guhoraho iteka. Umunsi w’iyogezabutumwa ubwawo si igihe cyitaruye ibindi bikorwa bya Kiliziya mu mwaka wose, ahubwo ni umwanya w’ingirakamaro ufasha abakristu kwicara no kwibaza kugira ngo bamenye ibikenewe n’ingamba bishobora kubafasha kwitangira umurimo w’ibanze ureba iyogezabutumwa mu buzima bwa Kiliziya.
Dufatanye iyogezabutumwa muri rusange
Umurimo w’iyogezabutumwa ni urugendo rurerure rukenera ibintu byinshi binyuranye. Muri byo, igikorwa cyo gukangurira abantu iyogezabutumwa cyakomeje guha umwanya wihariye ubufatanye bw’abakristu. Iyo ni imwe mu ntego z’Umunsi mpuzamahanga w’iyogezabutumwa wifashisha Ibikorwa bya Papa byita ku Iyogezabutumwa mu gusaba inkunga ikenewe kugira ngo hitabweho imirimo yo kogeza Inkuru Nziza muri za Kiliziya zigishingwa. Ikigamijwe muri ibyo ni ugushyigikira inzego zikenewe mu gushinga no gukomeza Kiliziya hifashishijwe abakateshisite, amaseminari n’abapadiri; ikindi kandi kiba kigamijwe ni ugutanga inkunga iteza imbere imibereho myiza y’abantu cyane cyane mu bihugu byugarijwe ahanini n’ubukene, imirire mibi cyane cyane iy’abana, indwara, ibura ry’amavuriro n’iry’amashuri. Ibyo byose na byo biri mu butumwa bwa Kiliziya. Igihe yamamaza Ivanjili, iba ishishikajwe byimazeyo n’ubuzima bw’abantu.
Umugaragu w’Imana, Pawulo wa Gatandatu, yemeje ko mu kwamamaza Inkuru Nziza hadakwiye kwirengagizwa ingingo zirebana n’iterambere ry’abantu , ubutabera, kubohora abakandamizwa bose ariko hubahirizwa inzego za politiki. Kutita ku bibazo by’imibereho isanzwe y’abantu, byaba ari « ukwirengagiza inyigisho y’Ivanjili ku rukundo rwa mugenzi wacu ubabaye n’ukennye » ( Ibaruwa Evangelii nuntiandi, 31.34); koko ibyo ntibyaba bihuje n’imyitwarire ya Yezu we « wazengurukaga imijyi n’insisiro, yigisha mu masengero yabo, akwiza Inkuru Nziza y’Ingoma, ari na ko akiza icyitwa indwara n’ubumuga bwose »(Mt 9, 35).
Bityo, igihe umukristu afatanya n’abandi ubutumwa bwa Kiliziya, aba yubaka ubumwe, amahoro n’ubufatanye Kristu yadusigiye kandi agira uruhare mu gusohoza umugambi w’Imana wo gucungura abantu bose. Inzitizi abakristu bagomba kurenga zibasaba kugendana n’abandi, kandi iyogezabutumwa ni kimwe mu bintu bigize urwo rugendo bakorana n’abandi. N’ubwo dutwaye muri twe ubutumwa bwa gikristu mu tubindi tumeneka ubusa, ubwo butumwa bushingiye ku Ivanjili ni ikintu cy’agaciro katagira urugero, ni ubuhamya bugaragaza Yezu Kristu wapfuye akazuka, dusanga kandi twubaha muri Kiliziya.
Umunsi w’Iyogezabutumwa nuvugurure muri buri wese ubushake n’ibyishimo byo « gusanga » abantu bose ubashyiriye Kristu. Mu izina rye, mbahaye mbikuye ku mutima umugisha wa gitumwa, nzirikana by’umwihariko abavunika n’abababara cyane kubera Ivanjili.
Bikorewe i Vatikani, ku wa 6 Mutarama 2011,
Papa Benedigito wa Cumi na Batandatu
Byahinduwe mu kinyarwanda n’itsinda rya OPM-RWANDA


text:
Ubusanzwe iyi umuntu akora ikintu aba afite intego runaka. Bitewe naho agikorera cyangwa uwo agikorera ashobora kugishyiramo imbaraga kugira ngo agere ku musaruro nyawo.
Umukozi ahora ashaka gukora uko ashoboye kugira ngo anezeze umukoresha we. Umwana ufite ikinyabupfura yifuza iteka guhora anezeza ababyeyi.
Niba umuntu yashaka kunezeza umubyeyi we natwe tukaba turi abana b’Imana ikatubera umubyeyi, kuki tutakorera byose dushaka kunezeza Imana yacu?
Ikibazo gishobora kubaho ni uko umuntu ashobora gukorera ibintu mu murimo w’Imana agamije gushimisha umwana w’umuntu. Ikibabaje ni uko ntacyo aba azakugororera haba mu buzima bwo mu isi ndetse no mu bwami bw’ijuru.
Kuba ukomeye cyangwa uworoheje, ntibikuraho ibibazo. Waba umukuru mu itorero cyangwa umukristo usanzwe muri ryo, ibibazo ntibibura.
Akenshi ibi byiciro byombi bitera ubusumbane mu itorero. Binatera kandi kwigengesera kugira ngo hataza kubaho gukomeretsanya.
Ibi kandi bishobora gutuma abayobora badakora ibikwiye mu rwego rwo gushimisha abo bayobora. Ari na byo abayoborwa bashobora gukora, birinda kudashimisha ababayobora.
Icyo ibi byose bitanga;
1. Kujya mu nshingano nyinshi
Aha, umukristu atekereza ko ikintu cyose nta wundi ugomba kugikora, uretse we.
2. Guta inshingano
Aha, umukristu yiyumvisha ko ibyo akora nta gaciro bifite, ko agomba gukora ibindi byose bishoboka. 3. Guhuzagurika
Aha, umukristu ntaba azi icyo guhitamo; akora kimwe cyamunanira akakivamo. Ibi nta kindi bimubyarira uretse kunanirwa kuko ibyo akora bitari umuhamagaro we.
Gushimisha abantu biravuna cyane, birananiza, ntaho bigeza umuntu, kandi umukristu aba yibwira ko akoresha imbaraga ze aho kuba iziva kuri Yesu.
Na Yesu ubwe yivugiye ko imbaraga azikura kuri Se. “Yesu arabasubiza ati “ Ni ukuri, ni ukuri ndababwira yuko ari nta cyo Umwana abasha gukora ubwe atabonye Se agikora, kuko ibyo Se akora byose n’Umwana ari byo akora” Yahana 5:19.
Reka Imana ibe isoko y’imbaraga zawe, ubundi ukore utagamije gushimisha abantu, ahubwo ugamije gushimisha Imana yo ikiranuka izakwitura ibyiza mu buzima bwawe, kandi izaguha n’ubugingo buhoraho.


text:
lun.
05
août
2013
ISOMO RYA MBERE
Igitabo cy’Umubwiriza (Mubw 1, 2 ; 2, 21-23)
1,2Koheleti yaravugaga ati “Ibintu ni ubusa, ni ubusabusa koko, byose ni ubusa ! 2,21Kubona umuntu wakoranye ubuhanga n’ubwitonzi bikamuhira, hanyuma agasangira ibye n’undi utarigeze abivunikira, na byo ni ukuruhira ubusa. 22Ubwo se koko yaba yararuhiye iki ? Yaragokeye iki ? Afite nyungu ki mu byo yaruhiye ubuzima bwe bwose? 23Iyo minsi itabaze y’imiruho, uko guhangayikira ibintu, uko kurara utagohetse, na byo ni ukuvunikira ubusa !”
ZABURI (Zab 90 (89) 3-4, 5-6, 12-13, 14.17)
Inyik/ Nyagasani, watubereye ikiramiro,
kuva mu gisekuruza kujya mu kindi.
Abantu ubasubiza mu mukungugu,
kuko wavuze uti “Bene muntu nimusubire iyo mwavuye !”
Mu maso yawe imyaka igihumbi ni nk’umunsi w’ejo wahise,
ni nk’isaha imwe y’ijoro.
Ubuzima bwa muntu ubukuraho nk’ibitotsi,
bishira mu gitondo nk’icyatsi ;
mu gitondo kirarabya, ururabyo rugakura,
nimugoroba rukarabirana rugahunguka.
Utwumvishe ko iminsi yacu ibaze,
bityo tuzagire umutima ushishoza.
Uhoraho tugarukire ! Uzaturakarira na ryari ?
Babarira abagaragu bawe.
Utugwirize ineza yawe kuva mu gitondo,
kugira ngo duhimbarwe iminsi yose y’ubugingo bwacu.
Nyagasani Mana yacu, utugaragarize ubugwaneza bwawe,
ukomeze imirimo y’amaboko yacu.
ISOMO RYA KABIRI
Ibaruwa Mutagatifu Pawulo Intumwa
yandikiye Abanyakolosi (Kol 3, 1-5.9-11)
Bavandimwe, 1ubwo mwazukanye na Kristu, nimuharanire ibyo mu ijuru aho Kristu ari, yicaye iburyo bw’Imana ; 2nimurangamire iby’ijuru, aho kurarikira iby’isi. 3Koko mwapfanye na Kristu, none ubugingo bwanyu bwihishe hamwe na We mu Mana. 4Aho Kristu azigaragariza, We bugingo bwanyu, icyo gihe namwe muzagaragara muri kumwe na We mu ikuzo ryisesuye. 5Nimucike rero ku bibarimo byose bibatera gutwarwa n’iby’isi, nk’ubwiyandarike n’ubusambanyi, ingeso mbi n’irari ribi, ibyifuzo bibi n’ubugugu butuma musenga ibintu nk’ibigirwamana ! 9Nimuherukire aho kubeshyana, kuko mwasezereye muntu w’igisazira hamwe n’imigenzereze ye, 10mugahinduka muntu mushya, uwo Umuremyi ahora avugurura amwishushanya, agira ngo amugeze ku bumenyi nyakuri. 11Icyo gihe rero ntihaba hakivugwa Umugereki cyangwa Umuyahudi, uwagenywe cyangwa utagenywe, umunyeshyanga cyangwa Umushiti, umucakara cyangwa uwigenga ; ahubwo haba havugwa gusa Kristu uba byose muri bose.
IBANGONDIRIMBO RIBANZIRIZA IVANJILI (Mt 5, 3)
Alleluya Alleluya.
Hahirwa abakene ku mutima :
kuko Ingoma y’ijuru ari iyabo.
Alleluya.
IVANJILI
+ Luka (Lk 12, 13-21)
Muri icyo gihe, 13umwe muri rubanda abwira Yezu ati “Mwigisha, mbwirira umuvandimwe wanjye tugabane umurage wacu.” 14Ariko we aramusubiza ati “Wa muntu we, ni nde wangize umucamanza wanyu cyangwa ngo mbagabanye ibyanyu ?” 15Yungamo ati “Muramenye mwirinde kugira irari ry’ibintu, kuko n’aho umuntu yatunga ibintu byinshi bite, nta bwo ari byo byamubeshaho.” 16Nuko abacira uyu mugani ati “Habayeho umuntu w’umukungu wari wejeje imyaka myinshi. 17Aribaza ati ‘Ndagira nte ko ari nta ho mfite mpunika imyaka yanjye ?’ 18Nuko aribwira ati ‘Dore uko ngiye kubigenza : ndasenya ibigega mfite nubake ibindi bibiruta ; mpunikemo ingano zanjye n’ibindi bintu byanjye byose. 19Maze nzibwire nti: dore mfite ibintu byinshi mpunitse bizamaza igihe kirekire ; ubu ngiye kuruhuka, ndye, nywe, ndabagire.’ 20Ariko Imana iramubwira iti ‘Wa kiburabwenge we, muri iri joro uri bunyagwe ubuzima bwawe. Ubwo se ibyo wahunitse bizaba ibya nde ?’ 21Nguko uko bimerera umuntu wikungahaza ubwe, aho guharanira ubukungu buva ku Mana.”


text:
Abefeso 1:5-6 “Kuko yagambiriye kera ku bw’urukundo rwayo ko duhinduka abana bayo, tubiheshejwe na Yesu Kristo ku bw’ineza y’ubushake bwayo, kugira ngo ubuntu bwayo butagira akagero bushimwe, ubwo yaduhereye mu Mukunzi wayo.”
Imana ntabwo ishaka ko ducirwaho iteka. Irashaka ko tumenya yuko tuyinezeza uko turi.
Satani akomeza kutwita abo tutari bo, ariko Imana ikomeza kutwita abo turi-abana bayizi neza.
Ntabwo Imana jya itwibutsa ukuntu twaguye. Ihora itwibutsa ukuntu twabytutse. Itwibutsa uburyo twanesheje, uburyo turi ab’igiciro umbere yayo, n’uburyo idukunda.
Satani atubwira ko tudashobora kwemerwa n’Imana kuko tudatunganye, ariko Imana itubwira ko twemererwa mu wo Yakunze (Yesu) kubera ibyo yadukoreye.
Imana irashaka ko tumenya yuko ukuboko kwayo kuturiho, kandi n’abamarayika bayo bahora baturinze, kandi ko Umwuka Wera wayo uturimo kandi turi uri kumwe natwe kugira ngo udufashe muri byose dukora.
Irashaka yuko tumenya ko Yesu ari inshuti yacu kandi uko tugendana Na weumunsi, ariko ibyiza bizarushaho kuba mu buzima bwacu.
Nitwumva ijwi ry’Imana aho kumva irya satani, Izaduha amahoro ku byashize, umunezero w’iki gihe n’ibyiringiro by’ahazaza.


text:
ven.
22
juin
2012
ISOMO RYA MBERE
Isomo ryo mu gitabo cya mbere cy’Abami(1 Bami 21, 1-16)
1Naboti w’i Yizireyeli yari afite umurima w’imizabibu iruhande rw’ingoro ya Akabu, umwami wa Samariya. 2Akabu abwira Naboti ati “Mpa umurima wawe w’imizabibu nywugire ubusitani bwanjye, kuko uri iruhande rw’inzu yanjye. Nzakuguranira nguhe urusha uwawe ubwiza, cyangwa se nubishaka nzaguhe ikiguzi cyawo mu giciro cya feza.” 3Naboti asubiza Akabu ati “Uhoraho arandinde gutanga umurage w’abasokuruza banjye !” 4Akabu asubira iwe ababaye cyane kandi arakaye, kubera amagambo yari abwiwe na Naboti ngo “Sinzaguha umurage w’abasokuruza.” Aryama ku buriri bwe yerekeye urukuta, yanga kurya. 5Umugore we Yezabeli aza kumureba, aramubaza ati “Urakajwe n’iki gitumye utarya ?” 6Umwami aramusubiza ati “Nuko nabwiye Naboti w’i Yizireyeli nti ‘Tugure umurima wawe w’imizabibu, cyangwa se niba ubikunze nguhe ingurane yawo’, maze akanga.” 7Umugore we Yezabeli aramubwira ati “Mbese si wowe utegeka ingoma ya Israheli ? Byuka urye maze umutima wawe unezerwe, ni jyewe uzaguha umurima w’imizabibu wa Naboti w’i Yizireyeli !”
8Yandika amabaruwa mu izina rya Akabu, ayashyiraho ikimenyetso cy’ubwami, maze ayoherereza abatware n’abanyacyubahiro bari baturanye na Naboti mu mugi. 9Muri ayo mabaruwa yari yanditsemo ngo “Nimutangaze igisibo, maze mushyire Naboti ku murongo wa mbere w’imbaga y’abantu. 10Muzane abagabo babiri b’abagome mubashyire imbere ye, bamushinje amakosa bagira bati ‘Watutse Imana n’umwami !’ Nuko muhereko mumusohora, mumutere amabuye mumwice !” 11Abantu bo mu mugi wa Naboti, ari bo batware n’abanyacyubahiro bari bahatuye, babigenza uko Yezabeli yabibasabye, nk’uko byari byanditswe mu mabaruwa yaboherereje. 12Batangaza igisibo, bashyira Naboti imbere y’imbaga y’abantu bateraniye aho, 13hanyuma bazana abantu babiri b’abagome babicaza imbere ye. Abo bagome bashinja Naboti mu ruhame rw’abantu bavuga bati “Naboti yatutse Imana n’umwami !” Uwo mwanya baramufata bamuvana mu mugi, bamutera amabuye arapfa. 14Batuma kuri Yezabeli kumubwira bati “Bateye Naboti amabuye, maze arapfa.”
15Yezabeli amaze kumva ko Naboti yatewe amabuye agapfa, abwira Akabu ati “Haguruka, ugende ufate wa murima w’imizabibu Naboti yanze ko mugura; kuko Naboti atakiriho, yapfuye.” 16Akabu amaze kumenya ko Naboti yapfuye arahaguruka, aramanuka ajyamu murima w’imizabibu wa Naboti w’i Yizireyeli, arawuzungura.
ZABURI (Zab 5, 2-3, 5-6a, 6b-7)
Inyik/ Uhoraho, tega amatwi ibyo nkubwira
Uhoraho, tega amatwi ibyo nkubwira,
ushishikarire kumva amaganya yanjye.
Hugukira ijwi ryanjye rigutabaza;
Mwami wanjye kandi Mana yanjye, ni wowe ntakambira.
Nta bwo uri Imana yuzura n’ikibi,
umugome ntiyakirwa iwawe,
umunyagasuzuguro ntaguhinguka imbere.
Uzirana n’abagizi ba nabi bose,
ukarimbura abanyabinyoma.
Umuntu wese w’umuhendanyi cyangwa w’umwicanyi,
Uhoraho nta bwo arebana na we.
IBANGONDIRIMBO RIBANZIRIZA IVANJILI (Zab 119 (118), 105)
Alleluya Alleluya
Nyagasani, ijambo ryawe rimurikira intambwe zacu,
rikaboneshereza inzira zacu.
Alleluya
IVANJILI
+ Matayo (Mt 5, 38-42)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 38“Mwumvise ko byavuzwe ngo ‘Ijisho rihorerwe ijisho, iryinyo rihorerwe irindi’. 39Jyeweho mbabwiye kudashyamirana n’umugiranabi; ahubwo nihagira ugukubita urushyi mu musaya w’iburyo, mutegeze n’uwundi. 40Nihagira ushaka kukuburanya ngo agutware ikanzu yawe, mwegurire n’igishura cyawe. 41Nihagira uguhatira gutera intambwe igihumbi, muterane ibihumbi bibiri. 42Ugusabye, umuhe; n’ushatse ko umuguriza, ntukamwihunze.”


text:
sam.
07
juil.
2012
ISOMO RYA MBERE
Isomo ryo mu gitabo cy’Umuhanuzi Hozeya (Hoz 8, 4-7.11-13)
Uhoraho aravuze ati 4“Abayisraheli biyimikiye abami batambajije, bishyiriraho n’abatware jyewe ntabizi. Bariremera ibigirwamana muri zahabu na feza yabo, bakikururira batyo kurimbuka. 5Samariya rero, ikimasa cyawe ndagihigitse ! (Koko uburakari bwanjye bwabagurumaniye : mbese bazanga gusukurwa kugeza ryari ?) 6Cyakomotse muri Israheli gikozwe n’umunyabukorikori, kikaba rero atari Imana. Ni yo mpamvu ikimasa cyo muri Samariya kizahinduka ishingwe. 7Babibye umuyaga, bazasarura serwakira; bameze nk’ingano zitagira amahundo, ntizivemo n’ifu, n’aho kandi yabonekamo yaribwa n’abanyamahanga. 11Efurayimu yagwije intambiro zo kuvanaho ibyaha, none dore zayibereye impamvu yo gucumura kurushaho. 12N’aho nayandikira ingingo igihumbi mu mategeko yanjye, babifata nk’aho ari ikintu cy’icyaduka ! 13Bakunda kuntura ibitambo no kurya inyama zabyo, nyamara jye Uhoraho, ntibinshimisha. Kuva ubu nzakomeza kwibuka amakosa yabo, mbaryoze ibyaha byabo, basubire mu Misiri.”
ZABURI (Zab 115 (113B), 3-4, 5-6, 7-8a, 9.11)
Inyik/ Mwebwe muryango w’Imana, nimwiringire Uhoraho.
Imana yacu iba mu ijuru,
icyo ishatse cyose ikagikora.
Ibigirwamana byo si ikindi, ni feza na zahabu,
ni ibintu byabumbwe n’intoki za muntu.
Bifite umunwa, ariko ntibivuge,
bikagira amaso, ariko ntibibone;
bifite amatwi, ariko ntibyumve,
bikagira amazuru, ariko ntibihumurirwe.
Bifite ibiganza, ariko ntibikorakore,
bikagira n’ibirenge, ariko ntibigende;
nta jwi na busa riva mu muhogo wabyo.
Naho mwebwe, bana ba Israheli, nimwiringire Uhoraho :
ni we muvunyi wanyu n’ingabo ibakingira !
Namwe abatinya Uhoraho, nimwiringire Uhoraho :
ni we muvunyi wanyu n’ingabo ibakingira !
IBANGONDIRIMBO RIBANZIRIZA IVANJILI (Yh 10, 14)
Alleluya Alleluya
Nyagasani Yezu, Mushumba mwiza, turi abawe :
yobora umuryango wawe ku masoko y’ubugingo.
Alleluya
IVANJILI
+ Matayo (Mt 9, 32-38)
Muri icyo gihe, 32bazanira Yezu umuntu wahanzweho na roho mbi yamuteraga kuba ikiragi. 33Roho mbi imaze kwirukanwa, icyo kiragi kiravuga. Rubanda baratangara bati “Nta bintu nk’ibi byigeze biboneka muri Israheli !” 34Abafarizayi bo baravuga bati “Sekibi, umutware wa roho mbi, ni we yirukanisha roho mbi.”
35Yezu yazengurukaga imigi yose n’insisiro yigisha mu masengero yabo, akwiza Inkuru Nziza y’Ingoma, ari na ko akiza icyitwa indwara n’ubumuga bwose. 36Abonye iyo mbaga y’abantu abagirira impuhwe, kuko bari barushye kandi bameze nk’intama zitagira umushumba. 37Nuko abwira abigishwa be ati “Imyaka yeze ni myinshi, ariko abakozi ni bakeya; 38nimusabe rero Nyir’imyaka yohereze abakozi mu mirima ye.”


text:
Gicmbi- Umuyobozi w’Akarere yifatanyije n’abaturage mu muganda wo kurwanya isuri
Nyangezi Bonane hagati y’abaturage mu gikorwa cy’umuganda (urimo guseka cyane) Abaturage bo mu murenge wa Cyumba mu Karere ka Gicumbi kuri uyu wa 15/5/2012 nibwo bifatanyije n’umuyobozi w’akarere More...
Nyamagabe: Kimwe cya kabiri cy amaterasi cyarangije gukorwa
Ubuyobozi bw’akarere ka Nyamagabe buratangaza ko gahunda yo gukora amaterasi irimo igenda neza kuko kugeza ubu akarere karangije gukora ½ cy’amaterasi kari karateganyije kubaka.  Kurwanya More...


text:
Aug 03, 2016 Bienvenu Ndacyayisenga Amakorali 0
Korali Senga ni korali ikorera umurimo w’Imana mu Itorero “UMURIRO WA PENTECOTE MU RWANDA.Igizwe n’abaririmbyi bagera kuri mirongo itanu, Ikaba ibarizwa ku mudugudu wa Kamuhoza ho mu murenge wa KIMISAGARA, Akarere ka Nyarugenge ho mu mujyi wa Kigali.
Nubwo iyi korali yanyuze mu mateka akomeye ,kuri ubu igiye gushyira ahagaragara album y’amajwi n’amashusho yise ”Wabaye intwari Yesu”.Iki gitaramo kizaba ari icy’amateka kuko kizitabirwa n’amakorali atandukanye kandi akuzwe muri iki gihe arimo nka korali Rubonobono izwi mu ndirimbo urwamabariro ndetse n’umuhanzi Evariste Hategekimamana wakunzwe na benshi kubera indirimbo ze zagiye zikundwa mu gihe cy’imyaka itari mike.Hazaba hari kandi Chorale SAFIRO yo ku mudugudu wa KIBAGABAGA ari naho icyicaro gikuru cy’itorero giherereye.
Iyi album igiye kumurikwa igizwe n’indirimbo 10 z’amashusho ikaba ikubiye ubutumwa bwo gushimira Imana kuri byose yakoze mu murimo wayo ndetse n’ubundi butumwa bukomeye Imana yanyujije muri iyi korali.Iki gitaramo giteganijwe kuri iki cyumweru tariki 7 Kanama 2016 guhera saa sita zuzuye, kikazabera ku rusengero rwo mu Rubonobono ho mu murenge wa Gatsata aho bita I Rehoboth.
Iyi chorale yavutse mu mpera z’umwaka w’1994 itangirira umurimo w’Imana ku cyumba cy’ahitwa Karabaye hari muri paroisse ya Nyakabanda yo muri ADEPR.Yatangiranye abaririmbyi bagera ku 10,ariko uko ivugabutumwa ryagiye ryaguka hamwe no gusenga Imana ,iyi chorale yagiye yongera umubare w’abayigana.
Nkuko n’ubundi intego nyamukuru y’itorero iyi chorale ibarizwamo ari ukubwiriza abatuye isi ubutumwa bwiza uhereye mu Rwanda, ni muri urwo rwego iyi chorale yakoze ingendo z’ivugabutumwa nyinshi zitandukanye muri iki gihugu.
iyi chorale imaze kugera ku iterambere ku rwego rushimishije, haba mu kuririmba no mu micurangire , kugura ibikoresho bigezweho muri muzika, no guhugura ndetse no kwigisha abacuranzi bayo.
Inkuru ya Justin Belis
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Umumaro w’ipapayi mu kugira umusatsi mwiza
Ipapaye ni urubuto rukize kuri bêta-carotène, ibyo bituma rifasha umusatsi mu kumera neza, uvuye aho utereye ukageza ku musozo wawe hejuru. Menya ibibazo by’umusatsi bikemurwa n’ipapaye nuko rikoreshwa.
Dore bimwe mu bibazo by’umusatsi bikemurwa n’ipapayi :
- • Imisatsi yumwe cyane ipapaye riyifasha koroha no kuyirinda gucikagurika
- • Imisatsi inanutse riyifasha kubyibuha kandi igasa neza
- • Ipapaye kandi rifasha kugabanya amavuta mu mutwe ariyo akenshi atuma uzana imvuvu ugasanga n’umusatsi wawe ufatanye cyane ku buryo niyo ari muremure uba ubona udasa neza.
Uko ipapayi rikoreshwa
- Kurirya ku ifunguro ryawe rya buri munsi nk’urubuto
- Gukoresha mask yaryo ubanje kurifata ukarishya ukarisiga mu musatsi ukabimarana iminota 45 ukabona kubikaraba
- Gukaraba mu mutwe amazi watetsemo ibibabi by’ipapaye
Ubwo ni uburyo wakoresha ipapayi mu gukemur abimwe mu bibazo by’umusatsi wananiranye.
Source : Afriquefemme.com


text:
Kugirirwa ikizere ni ikintu gikomeye kuko nicyo gishimangira umubano mwiza n’ ubucuti hagati ya bantu n’ abandi. Nta kwizerana guhari ntacyo ushobora kugeraho kuko Imana aricyo isaba abantu kugira ngo babashe gukorera hamwe. Ariko se ni gute wakorana n’ umuntu utari uwo kwizerwa?
Bibiliya yerekana ukuntu abantu bamwe bakunda kwiyerekana ko ari abizerwa ndetse n’ abanyamurava; Igira iti "Abenshi mu bantu bakunda kwamamaza ineza yabo, ariko umunyamurava wamubona he?"- Imigani 20:6. Ibi byanditswe mu myaka ibihumbi ishize ariko kugeza n’ubu biragoye ko umuntu abona uwo kwizerwa. Abanyamurava barabuze, ariko se ni iki wakora kugira ngo ube umwizerwa?
1.Ukwiye kuba uwo uriwe udahindagurika: Muri iyi minsi buri wese arashaka gukorera Imana ariko ikibazo aho gushaka ko Imana ariyo ibamenya ;abenshi bakorera kwemerwa na bagenzi babo. Bibiliya ivuga ko umuntu akwiye gukiranuka kuri buri kintu cyose; "Ukiranuka ku cyoroheje cyane, aba akiranutse no ku gikomeye. Kandi ukiranirwa ku cyoroheje cyane, aba akiraniwe no ku gikomeye"- Luka 16:10. Imana ishaka ko uba umwizerwa kuri buri kantu kose yaba ku gato no ku kanini, haba hari abakureba cyangwa badahari kuko yo iba ikureba. Nuramuka ubaye uwizerwa muri byose Imana izarushaho kukwagura no kuguha izindi nshingano zagutse kurushaho.
2.Ugomba kumenya kubika ibanga: Abantu bakwizera iyo utari umunyamagambo cyangwa ngo ibanga kuri wowe ribe aricyo wibagiwe. Iyo ugira ibanga usanga abo mubana mu muryango, mu matsinda atandukanye badatinya kukubitsa amabanga cyangwa kuvuga amabanga yabo bakureba hafi yabo kuko Bibiliya ivuga ko "ugenda azimura agaragaza ibihishwe, Ariko ufite umutima w’ umurava ntamena ibanga"- Imigani 11:13
3.Menya ko ukwiye kuba hafi abandi: Kimwe mu biranga ko umuntu umwitayeho nuko umuha umwanya wawe muri gahunda utegura, niyo mpamvu niba ushaka kurushaho kuzanira abo mubana ikizere ukwiye kubaha umwanya. Bibiliya itubwira ko inshuti zibana mu bihe byose. "Incuti zikundana ibihe byose, Kandi umuvandimwe avukira gukūra abandi mu makuba"- Imigani 17:17. Iyo uri kure y’ inshuti yawe ntubasha kuyitaho cyane kimwe nuko udashobora kwizera umuntu utazi.
Niba ushaka ko abantu bakugirira ikizere usabwa kubaha umwanya uhagije.


text:
dim.
07
août
2011
ISOMO RYA MBERE
Igitabo cy’Ivugururamategeko (Ivug 34, 1-12)
Muri iyo minsi, 1Musa ava mu kibaya cya Mawabu azamuka umusozi wa Nebo, mu bitwa bya Pisiga ahateganye na Yeriko ; maze Uhoraho amwereka igihugu cyose : ahera muri Gilihadi agera muri Dani, 2no mu bwatsi bwa Nefutali bwose, n’igihugu cya Efurayimu hamwe na Manase, n’icya Yuda cyose agera ku Nyanja y’iburengerazuba. 3Amwereka na Negevu, n’intara yose y’ikibaya cya Yeriko umugi w’imikindo, agera i Sowari. 4Nuko Uhoraho aramubwira ati « Ngicyo igihugu nasezeranyije Abrahamu na lzaki na Yakobo, nkabibarahira mvuga nti ‘Nzagiha urubyaro rwawe.’ Ndakikweretse urakibonera n’amaso yawe, ariko nta bwo uzambuka ngo ugikandagiremo.»
5Nuko Musa, umugaragu w’Uhoraho, apfira aho ngaho mu gihugu cya Mowabu nk’uko Uhoraho yari yabivuze. 6Uhoraho amuhamba mu kabande ko mu gihugu cya Mowabu ahateganye na Beti-Pewori; ariko kugeza na n’ubu nta we uramenya aho imva ye iherereye. 7Musayapfuye amaze imyaka ijana na makumyabiri avutse ; amaso ye yari ataraganya guhuma, n’imbaraga ze zari i zitaracogora. 8Abayisraheli baririra Musa iminsi mirongo itatu, bari mu kibaya cya Mowabu. Hanyuma iminsi yo kuririra Musa bamwiraburira irashira.
9Yozuwe mwene Nuni yari yuzuye umwuka w’ubwenge, kuko Musa yari yaramuramburiyeho ibiganza. Nuko Abayisraheli baramwumvira, bagenza uko Uhoraho yari yategetse Musa. 10Muri Israheli ntihongeye kuboneka umuhanuzi umeze nka Musa ; kuko we Uhoraho yari amuzi bakabonana, 11Uhoraho akamutuma gukorera bya bimenyetso byose na bya bitangaza byose mu gihugu cya Misiri, imbere ya Farawo n’abagangu be bose n’igihugu cye cyose, 12maze Musa uwo akabikorana imbaraga zose z’ukuboko kwe, bigatuma bakangarana cyane, Abayisraheli bose babyirebera n’amaso yabo.
ZABURI (Zab 66 (65), 1-3a, 5.8,16-17)
Inyik/ Imana iragahora isingizwa, kuko ari yo itubeshejeho.
Mahanga yose nimusingize Imana,
muririmbe ikuzo ry’izina ryayo,
muyikuze muvuga ibisingizo byayo.
Nimubwire Imana muti
« Mbega ibikorwa byawe ngo biratera ubwoba!»
Nimuze mwirorere ibikorwa by’Imana,
yo abantu batinyira imyato :
Bihugu mwese nimurate Imana yacu,
muhanike amajwi muririmba ibisingizo byayo.
Abubaha Imana mwese, nimuze mwumve,
mbatekereze ibitangaza yankoreye.
Uko umunwa wanjye wamutakiraga,
ni na ko ururimi rwanjye rwamusingizaga.
IBANGONDIRIMBO RIBANZIRIZA IVANJILI (2 Kor 5, 19)
Alleluya Alleluya.
Imana yiyunze n’abantu bose muri Kristu,
natwe idushinga ubutumwa bwo kubunga na Yo.
Alleluya.
IVANJILI
+ Matayo (Mt 18, 15-20)
Muri icyo gihe, Yezu abwira abigishwa be ati 15«Umuvandimwe wawe naramuka acumuye, umusange maze umuhane mwiherereye. Nakumva uzaba ukijije uwo muvandimwe. 16Natakumva uzashake umuntu umwe cyangwa babiri, kugira ngo ibyo bikiranurwe n’abagabo babiri cyangwa batatu. 17Niyanga kumva abo ngabo ubibwire ikoraniro. Niyanga kumva ikoraniro, abe akubereye nk’umunyarnahanga n’umusoresha. 18Ndababwira ukuri : ibyo muzaba mwaboshye mu nsi byose bizabohwa no mu ijuru; n’ibyo muzaba mwabohoye mu nsi bizabohorwa no mi ijuru. 19Byongeye kandi ndababwira ukuri : niba babiri muri mwe ku isi bashyize hamwe ngo bagire icyo basaba, bazagihabwa na Data uri mu ijuru. 20Koka iyo babiri cyangwa batatu bateraniye hamwe mu izina ryanjye, mba ndi aho hagati yabo.»


text:
1 Petero 5:8 “Mwirinde ibisindisha mube maso, kuko umurezi wanyu Satani azerera nk’intare yivuga ashaka uwo aconshomera.”
Rimwe na rimwe mu kugerageza imibereho, kwiheba kwacu guhita kutwereka ibyo twakoze. Twe dukora ibyo dushobora, ibisigaye tukiringira Imana.
Dukora neza iyo dufite ibitekerezo bituje, ibitekerezo byirinda. Ibitekerezo byacu bituza mu gihe bidafite gutinya, kwiheba, cyangwa gutotezwa. Iyo ibitekerezo byacu bituje, tuba dushobora gusuzugura imibereho tugahitamo icyo twakora cyangwa icyo tutakora.
Aho benshi muri twe tugwira mu kaga n’igihe tunaniwe gutuza. Wenda tugera mu gihe cyo guca bugufi cyane noneho ntitugire icyo dukora, tugatekereza ko Imana izadukorera byose, cyangwa tugakora ubutaruhuka, kandi ibyo dukora byose tubikorera mu mubiri muri kamere). Imana iishaka ko tuba dutuje kugira ngo igihe cyose duhuye n’imibereho mu buzima tube twashobora kuvuga tuti: “Yego, ndizera ko hari icyo nshobora gukora kuri iyi mibereho, ariko Atari kinini”.
Aho gucika intege tukajya mu kwiheba no gutinya, dukeneye kujya imbere y’Imana tukavuga tuti: “Yego, Mwami, ndakwizera nkufasha muri iyi mibereho, ariko se hari ikintu ushaka ko nkora?”
Icyo Imana yatwereka cyose gukora ku mibereho yacu, tuba dukeneye kugikorana umwete. Noneho tukiringira kubona igaruka zizavamo.
Iyo tumaze gukora ibyo tui byose, ahasigaye twiringira Imana mu bisigaye. Icyo ni cyo nita kwizera no gutuza.
Yesaya 26:3 “Ugushikamijeho umutima uzamurinda abe amahoro masa, kuko akwiringiye.”
Joyce Mayer.


text:
Irinde gucogorera gukorera neza, uzahembwa
Gucogora mu isi ni ibisanzwe cyane ko ibyo umuntu ashatse atari byo biba igihe cyose. Iyo umuntu agihamagarwa gukorera Imana aba agifite umuhati mwinshi, ariko kubera ukuntu isi yuzuyemo ibimeze nka do dani (twa tuntu dutuma imodoka zigabanya umuvuduko mu muhanda), ibi bituma umuntu acogora.
Ni kenshi abantu bahura n’imbogamizi zitandukanye zishobora kubabuza kuba muhamagaro wo gukorera Imana neza. Umuririmbyi yaravuze ngo ntiducogore gusenga kugeza ubwo Yesu azaza. Twe turi abagaragu Databuja yahamagaye ariko hahirwa uwo azasanga akibikora, agihagaze mu buntu bwe.
Iteka Satani ahora agambiriye kutubuza kuba aho Imana idushaka, agakora uko ashoboye ngo aduce intege. Iyo tutabaye maso ngo twinginge Imana iturwanirire, twisanga twatsinzwe ntitugere aho Imana itwereka.
Intumwa Pawulo iratugira inama inyuze mu rwandiko yandikiye Abagalatiya, ko tudakwiye gucogorera gukora neza, kubera ko nitutagwa isari ngo tubivemo tutaragerayo, Imana izaduhemba.
Twe gucogorera gukora neza, kuko igihe nigisohora tuzasarura nitutagwa isari. Abagalatiya 6:9
Mu yandi magambo ibyo turi gukora byiza, dukomeze tubyongere n’umwete mwinshi kuko hari umusaruro w’imvune tuvunikira mu isi.
Wongere urebe niba utari ugeze aho ucogora mu gukora neza. Harubwo bigora abantu gukora neza kubera kunanirwa mu mahitamo igihe bafata ibyemezo.
Gucogora bikumvisha ko ibintu byinshi bidashoboka aho gutekereza no kwizera ko Imana ishobora kubikora wenda kuko yabivuze.
Mu buzima abantu besnhi babuzwa no kugera iyo bakagombye kugera ikibazo cyo gucika intege. Umuntu wamaze gucogora, ahita atakaza ibyiringiro bye kuko ataba abasha kureba ejo ngo ahabone. Ashobora kubona gukora neza ntacyo bimaze agahitamo kwituriza hagapfa byinshi.
None nshuti witwara gute iyo ntsinzwe?
Mbigenza nte iyo bitagenze uko nifuzaga? Ese numva mpungabanye? Ese mpitamo kurira? Ese ndakomeza ngo nsoze ibyo natangiye? Ikigereranyo cyo kwihangana kuri jye kingana gute?
Mu buzima nta kintu wageraho mu buryo bworoshye udafite kwihangana. Ugomba guhagarara, ugakora udacogoye, buhoro buhoro ukagera aho ugomba kugera.
Abantu baba abadasanzwe ni ababasha kwihanganira mu byo bakora ntibacogore.
Wirinde gucogorera gukora neza, ahubwo ukomere niwumva ucitse intege nturambirwe kuko ibyiza biraharanirwa. Uzasarura nutagwa isari kuko Imana idakiranirwa ngo yibagirwe imirimo myiza abera bayikorera.


text:
Inkoranyamagambo y’Igiholandi n’Ikinyarwanda yakozwe na Emmanuel Habumuremyi
Nederlands-Kinyarwanda
Contents
- 1 Intangiriro
- 1.1 Amagambo atangirwa na A
- 1.2 Amagambo atangirwa na B
- 1.3 Amagambo atangirwa na C
- 1.4 Amagambo atangirwa na D
- 1.5 Amagambo atangirwa na E
- 1.6 Amagambo atangirwa na F
- 1.7 Amagambo atangirwa na G
- 1.8 Amagambo atangirwa na H
- 1.9 Amagambo atangirwa na I
- 1.10 Amagambo atangirwa na J
- 1.11 Amagambo atangirwa na K
- 1.12 Amagambo atangirwa na L
- 1.13 Amagambo atangirwa na M
- 1.14 Amagambo atangirwa na N
- 1.15 Amagambo atangirwa na O
- 1.16 Amagambo atangirwa na P
- 1.17 Amagambo atangirwa na R
- 1.18 Amagambo atangirwa na S
- 1.19 Amagambo atangirwa na T
- 1.20 Amagambo atangirwa na U
- 1.21 Amagambo atangirwa na V
- 1.22 Amagambo atangirwa na W
- 1.23 Amagambo atangirwa na Y
- 1.24 Amagambo atangirwa na Z
Intangiriro[edit | edit source]
Iyi nkoranya yatunganyijwe na Habumuremyi Emmanuel, umwe mu bagize ishyirahamwe Rwanda Community Net rigamije gutuma Ikoranabuhanga mu Isakazamakuru n'Itangazabumenyi (ICT) mu Rwanda bimenyekana. Ni muri urwo rwego abagize iryo shyirahamwe bahereye ku gutunganya inkoranyamagambo y'Ikinyarwanda n'Icyongereza yiswe "Iriza-Starter" ubu iboneka ari uko umuntu ayisabye. Turizera ko iyi nkoranya izafasha benshi mu bashaka kwiga Ikinyarwanda cyangwa se igiholandi. Ubwo dutegereje ko muzajya mutugezaho ibitekerezo n'ibyifuzo.
Amagambo atangirwa na A[edit | edit source]
'aaienhhkugguuu' V. gukuyakuya; gukaresa
aamborstigheid N. asima
aan ADV. ugana; kwa; i; ahagama
aanbidden V. gusingiza
aanbiddinggkutiutiu N. ibisingizo
aanbieden N. igitambo
aanbinden V. gutangira
aanbreken van de dag N. umuseso
aandacht ADJ. icyitonderwa; icyo kwitondera; icyo kwitwararika
aan de overkant van (adverb) ahateganye na; aharebana na
aandienen V. kumenyekanisha
aandoening N. indwara
aangenaam ADJ. cyiza
aangezien (adverb) kuko; kubera ko; kubera
aanhalen V. gukuyakuya; gukaresa
aan het einde (adverb) inyuma
aan hun PRON. bo
aan jou PRON. mwe
aan ons PRON. twe
aanreiken N. ikiganza
aanvliegen V. kuguruka
aanvoerder N. umuyobozi
aanwijzing N. ibwiriza
aan ze PRON. bo
aardrijkskunde N. ubumenyi bw'isi
aarzelen V. gushidikanya
aarzeling N. ishidikanya; ugushidikanya
abacus N. ikibarisho
abattoir N. ibagiro
abnormaal ADJ. kidasanzwe
academie N. kaminuza
accident N. impanuka
acht ADJ. icyitonderwa; icyo kwitondera; icyo kwitwararika
acht ADJ. umunani
achtergrond N. indiba; intango
achterlijf N. inda; umudigi
adelaar N. kagoma
adoration N. ibisingizo
afgetrokken N. umunyamazinda
afgezonderd ADJ. zihariye; cyihariye; yihariye
afkorten V. guhina; gutubya
afkorting N. impine
afleggen V. kureka; kuzibukira; guta; guhara
afleren V. kwigisha
afschaffen gusenya; gusesa; gukuraho
afschaffing N. iseswa
afstand N. isuhuka; ita; isiga; itererana; ihana
afwennen V. kwigisha
afzonderlijk ADJ. zihariye; cyihariye
agent N. umupolisi
aids N. sida; icyago cya sida; icyorezo cya sida
akkerbouw N. ubuhinzi
ambitie N. umuhate; ishyaka
ananas N. inanasi
arend N. kagoma
artsenij N. umuti
attentie ADJ. icyitonderwa; icyo kwitwararika; icyo kwitondera
auto N. imodoka
Amagambo atangirwa na B[edit | edit source]
- baan N. umuhanda
- baas N. umuyobozi
- badpak N. umwenda wo kogana
- bagage N. umutwaro; umuzigo
- bakken V. guteka
- bananenbier N. urwagwa
- bandiet N. ibandi; umujura; umunyoni
- bank N. banki
- bars ADJ. igihubutsi
- bedanken V. gushimira
- bedaren V. gushira ubukana; guhinduka umunyantege nke; gucika intege; gucogora
- bedeesd ADJ. ufite ipfinwe; ufite amasoni
- bederven V. gutetesha
- bedriegen V. kubeshya
- beginnen V. gutangira
- behaaglijk ADJ. cyiza
- bej (adverb) kwa
bejaard ADJ. usheshe akanguhe; umusaza; ushaje; ugeze mu zabukuru bekend ADJ. ikimenyabose; icyamamare; icyogere bekoelen V. gucika intege; guhinduka umunyantege nke; kugabanya ubukana; gucogora bekorten V. guhina; gutubya bekwaam ADJ. ushoboye; gishoboye bekwaamheid N. ubushobozi; ububasha beminnen N. urukundo Bent u mevrouw Janssens? Waba uri madamu Janssens? Bent u ziek? Urarwaye? beoordelen N. umucamanza bepaling N. ibisabwa; ibyo ugomba kuba wujuje; ibyangombwa bisabwa kuzuzwa berechten N. umucamanza beroerd ADJ. kibi bestuurder N. umushoferi bet N. uburiri betalen V. kwishyura; kuriha bevangen ADJ. ufite amasoni; wamwaye; ufite ipfunwe bevelen V. gushyira ku murongo bezem N. umweyo; umukubuzo bh N. isutiye; ishindiriya bidden V. gusenga bieden V. gutanga; kugabira bier N. inzoga bijdrage N. umusanzu bijeenkomen V. guhura bijna (adverb) hafi bijten V. kuruma; kurya binden V. guhambira; kuboha; kuzirika bioscoop N. sinema blad N. ikinyamakuru blauw ADJ. ibara ry'ubururu; ubururu blijdschap N. ibyishimo; umunezero blijken V. kugaragara; gutunguka blik N. umukebe blinken N. gushashagirana blo ADJ. wamwaye; wakozwe n'isoni; ufite ipfunwe bloed N. amaraso bloem N. ururabo; ururabyo; ikimuri blouse N. ikizibaho blozend N. umutuku bodem N. indiba; intango boek N. igitabo boekenwinkel N. iguriro ry'ibitabo boekwinkel N. iguriro ry'ibitabo boel N. imbaga; inteko boer N. umuhinzimworozi boezem N. ibere borst N. ibere borstelen N. uburoso bos N. ishyamba breken N. kumena; kujanjura; kujanjagura; gusatagura brief N. ibaruwa; urwandiko; ibarwa broek N. ipantaro; ipatalo broer N. musaza (wa); umuvandimwe; umuvandimwe (wa) brood N. umugati bruiloft N. ubukwe bruiloftsfeest N. ubukwe burger N. umwenegihugu; umuturage burgerlijk N. umusivili bus N. bisi; otobisi
Amagambo atangirwa na C[edit | edit source]
cadeau N. impano; kado café N. akabari; kafe capabel ADJ. gishoboye; ushoboye ceintuur N. umukandara cessie N. isuhuka; ita; isiga; itererana chef N. umuyobozi; umutware; shefu Christus N. Kirisitu; Kirisito civiel N. umusivili colbertjas N. ikoti computer N. mudasobwa concessie N. isuhuka; ita; isiga; itererana; ihana conclusie N. umusozo; umwanzuro conditie N. ibisabwa; ibya ngombwa; ibyo usabwa kuba wujuje; ibyo ugomba kuba wujuje condoom agakingirizo; kondomu; gapoti; kapote conducteur N. umushoferi consigne N. ibwiriza couplet N. igitero; igitero cy'indirimbo
Amagambo atangirwa na D[edit | edit source]
daar (adverb) kubera ko; kubera; kuko dag N. umunsi; Dag N. Waramutse?, Waraye? damp N. igihu decreteren N. iteka de mijne PRON. zanjye diabetes N. diyabete; indwara y'igisukari; diyabeti dialect N. ururimi rw'akarere diamond N. diyama die ADJ. uriya; iriya; kiriya dinsdag N. kuwa kabiri directeur N. umuyobozi; diregiteri; deregiteri dit PRON. ino; iyi dit hier PRON. ino; iyi dit is normaal (verb transitive) birasanzwe dochter N. umukobwa; umukobwa wa doden V. kwica doen V. gukora domicilie N. intaho; ubuturo donderdag N. kuwa kane doodgaan V. gupfa; gutabaruka; kwitaba imana doordat (adverb) kuko; kubera ko; kubera doos N. agasanduka drek1 N. amase drek2 N. amabyi; amazirantoki drinken V. kunywa drol1 N. amase drol2 N. amabyi; amazirantoki drom N. imbaga; inteko dubben V. gushidikanya dwergachtig N. igikuri dwingen V. guhata; gushyiraho imbaraga
Amagambo atangirwa na E[edit | edit source]
echec N. ugutsindwa echoën N. nyiramubande echtbreekster N. indaya; indayi; ihabara echtbreker N. umusambanyi; umugabo w'umusambanya; umugabo uca inyuma uwo bashakanye echtbreuk N. ubusambanyi echtelieden N. ikintu kigizwe n'ibintu bibiri echter (adverb) nyamara; gusa echtgenoot N. umugabo washatse echtgenote N. umugore washatse echtpaar N. ikintu kigizwe n'ibintu bibiri echtscheiding N. itandukana ry'abashakanye; gatanya; itana echtverbintenis N. ugushyingirwa; ubushyingirwe economie N. ubukungu; umutungo economisch ADJ. cy'ubukungu; kijyanye n'iby'ubukungu eczeem N. ibishishi edelen N. ubukomangoma edelgesteente N. umutako edelman N. igikomangoma edik N. vinegere eed N. indahiro eed van trouw N. icyubahiro (gihabwa abakuru, Imana, abitabye Imana) eega N. umugabo; umugore eekhoorn N. inkima eelt N. ikigori een hinderlaag leggen V. guca igico Een huis kopen ukugura inzu; kugura inzu eerste ADJ. aha mbere; aka mbere; icya mbere; irya mbere; iya mbere; ubwa mbere; ukwa mbere; urwa mbere; uwa mbere eerste les Isomo rya mbere eeuwig (adverb) iteka; iteka ryose; ubuziraherezo eksteroog N. ikigori elektriciteit N. amashanyarazi elf N. cumi na rimwe en (conjunction) na erfelijkheid N. akoko eten V. kurya; gufungura evalueren N. gusuzuma; kugenzura examen N. ikizamini; ibazwa; ikizami ezel N. indogobe
Amagambo atangirwa na F[edit | edit source]
faam N. impuha; igihuha fabel N. umugani fabriceren V. gukora; gutunganyiriza mu ruganda fabriek N. uruganda; izine familie N. umuryango; famiye fiducie N. ukwemera; ukwizera; ibyiringiro; amiringiro film N. filimi; senema; sinema fles N. icupa floers N. igihu fluit N. umwironge; umwirongi fraaiheid N. ubwiza
Amagambo atangirwa na G[edit | edit source]
gaan V. kujya ganieten V. gushimisha gapen V. kwayura gauw (adverb) vuba; vuba vuba; hutihuti gebieder N. umuyobozi geel ADJ. umuhondo; ibara ry'umuhondo geen PRON. nta : Geen geluk Nta mahirwe geestelijke N. umupadiri; umupasitoro; umupasiteri; umupasitori geheiligd ADJ. gitagatifu; cyera geitenmelk N. amahenehene; amata y'ihene geloof N. ukwemera; amiringiro; ibyiringiro; ukwizera geluk N. amahirwe; ishaba gemakkelijk ADJ. cyoroshye; woroshye; yoroshye; bworoshye gemeen ADJ. intabwa; cyatereranywe; cyasizwe geneesmiddel N. umuti genoeglijk ADJ. cyiza geografie N. ubumenyi bw'isi getrouwd ADJ. washyingiwe : Mijn zoon is nu getrouwd. Umuhungu wanjye ubu yarashyingiwe. geven V. gutanga; guha gevolgtrekking N. umusozo; umwanzuro geweifel N. ishidikanya; ugushidikanya gewijd ADJ. gitagatifu; cyera gezang N. indirimbo gezin N. umuryango glijden V. kunyerera God N. Imana goed ADJ. mwiza; ryiza; cyiza; nziza; rwiza; keza; bwiza; kwiza Goedendag N. Waramutse?, Bwakeye?, Mwabonye Matara atabara?, Mwaraye? goedemorgen N. Waramutse?; Waraye? gordel N. umukandara goud N. zahabu; inzahabu griep N. ibicurane groen ADJ. icyatsi; ibara ry'icyatsi; icyatsi kibisi groep N. itsinda; agatsiko; igurupe grond N. indiba; intango groot ADJ. kinini; cyagutse; kigaye grote stad N. umujyi gulden N. zahabu; inzahabu
Amagambo atangirwa na H[edit | edit source]
haar N. umusatsi; ubwoya haardos N. umusatsi; ubwoya half N. igice; kimwe cya kabiri haliotis N. ikinyamushongo handtasje N. agasakoshi; agasakoshi k'abadamu; agakapu; agakapu ko mu ntoki hangen V. kumanika; kubamba hapering N. ishidikanya; ugushidikanya hart N. umutima hebben V. kugira; -fite : Zij hebben kinderen. Bafite abana. hechte samenwerking N. umubano mwiza Heeft u dan geen werk? Ni ukuvuga ko nta kazi ugira? Heeft u ook een kind? Nawe ufite umwana? heffen V. guterura heilig ADJ. gitagatifu; cyera heilige N. umutagatifu held N. intwari helpen V. gufasha hemd N. ikanzu hemel N. ijuru heros N. intwari; ingangare het mijne PRON. zanjye Het verbaast me dat hij afwezig is Birantangaje kuba adahari hier PRON. hano; aha hierheen PRON. hano; aha Hij is aan het eten Ari kurya hoe PRON. gute?; -te? Hoe gaat het met u? Amakuru yawe? Hoe gaat het met uw zoon? Amakuru y'umuhungu wawe? Hoe laat is het nu? Ubu ni saa ngahe? Hoe maakt u het? Amakuru?; Amakuru ki? Hoe maakt uw zoon het? Amakuru y'umuhungu wawe? Holland N. Ubuholandi Hollander N. umuholandi hond N. imbwa hondje N. akabwa; ikibwana honds ADJ. igihubutsi honing N. ubuki; umutsama hoofdkussen N. umusego hoofdpijn N. indwara y'umutwe hoop N. imbaga; inteko hoorn N. ihembe houden van N. urukundo huis N. umuryango huis N. inzu : Heeft u een huis? Ufite inzu?; urugo huisdeur N. umuryango w'inzu huisgezin N. umuryango huiswaarts N. imuhira; mu rugo Hutu N. umuhutu huwelijksweken N. ukwezi kwa buki
Amagambo atangirwa na I[edit | edit source]
ichneumon N. umukara; umutereri idee N. igitekerezo identiek ADJ. bihuye; bihuje; bisa; buhuje kamere identificeren V. kuvumbura ideologie N. ingengabitekerezo ijver N. ishyaka; umuhate Ik heb en huis maar ik heb geen wagen Mfite inzu ariko singira imodoka Ik heb geen schulden Singira imyenda (amadeni) immoreel ADJ. intabwa; cyatereranywe; cyatawe in de morgen (adverb) mbere ya saa sita; mugitondo influenza N. ibicurane inkorten V. guhina; gutubya instructie N. ibwiriza interessant ADJ. gishamaje inzittende N. umugenzi Is uw dochter ook ziek? Umukobwa awawe na we ararwaye? Is u ziek? Urarwaye?
Amagambo atangirwa na J[edit | edit source]
ja (adverb) yego jammer ADJ. bibabaje : Dat is jammer! Birababaje! jij PRON. wowe jongen N. umuhungu jou PRON. wowe journaliste N. umunyamakuru juffrouw N. madamazela; umukobwa
Amagambo atangirwa na K[edit | edit source]
kaart N. ikarita kaas N. foromaji kakken V. kwituma; kunnya; gusarana kanarie N. inyoni kapotje N. agakingirizo; kapote; gapoti; kondomu kapster N. umwogoshi; kimyozi karpet N. umukeka; umusambi; itapi Kent hij de directeur van de bank? Uzi umuyobozi wa banki? kerk N. urusengero; kiliziya Kerstfeest N. Noheri keuken N. igikoni; icyikoni keuring N. ikizamini; ikizami; ibazwa keutel1 N. amase keutel2 N. amabyi; amazirantoki kiezen V. guhitamo kijken V. kureba; kurora kijker N. ijisho kinderen (pl noun) abana klas N. ishuri klasse N. ishuri kleding N. umwenda kleed N. itapi; umusambi; umukeka kleinmaken V. guca bugufi; kutiremereza; kwiyoroshya klimmen V. kurira kloppen V. gukomanga knapheid N. ubwiza knorren V. kugona; gufurura komen kuza; kugaruka kool N. ishu kop N. umutwe w'inyamaswa kopen V. kugura korte jas N. ikoti kous N. isogisi krant N. ikinyamakuru kruis N. umusaraba kundig ADJ. gishoboye; ushoboye kundigheid N. ubushobozi; ububasha kwaad ADJ. kibi kwaal N. indwara kwalijk ADJ. kibi
Amagambo atangirwa na L[edit | edit source]
lamp N. itara; itadowa landkaart N. ikarita lawaai N. urusaku; isahaha lekker ADJ. cyiza; kinoze lerares N. umwarimu; umwigisha; umurezi les N. isomo; icyigwa; inyigisho lid N. umuyoboke lied N. indirimbo liefhebben N. urukundo liefkozen V. gukuyakuya; gukaresa likdoorn N. ikigori links (adverb) ibumoso lucht1 N. ijuru lucht2 N. umwuka lui ADJ. umunebwe; inyanda luiheid N. ubunebwe; ubunyanda luwen V. gucika intege; kugabanya ubukana; gucogora
Amagambo atangirwa na M[edit | edit source]
ma N. mama; mawe maag N. igifu maagdelijk ADJ. isugi maak V. gukora maan N. ukwezi maand N. ukwezi maandag N. kuwa mbere maandelijks (adverb) buri kwezi maar (conjunction) nyamara; gusa maar (adverb) ariko maart N. ukwezi kwa gatatu; Werurwe macaroni N. makaroni maffen V. gusinzira mais N. ikigori maïs N. ikigori maken V. gukora; guhanga ikintu mam N. mama; mawe mamma N. mama; mawe mammie N. mama; mawe man N. umugabo margarine N. marigarine massa N. imbaga; inteko mat ADJ. urushye; kirushye medicijn N. umuti mediteren V. kuzirikana meisje N. umukobwa meisjesschool N. ishuri ry'abakobwa melig ADJ. kiruhije; kiruhanije meneer N. bwana : Wie is die meneer daar? Uriya mugabo ni nde? menigte N. imbaga; inteko mes N. icyuma; umushyo; indiga mevrouw N. umugore; madamu middag N. saa sita z'amanywa mijn ADJ. cyanjye; wanjye; ryanjye; yanjye; rwanjye; kanjjye; bwanjye; kwanjye mijn vrouw umugore wanjye; umufasha wanjye Mijn zoon is niet thuis Umuhungu wanjye ntari mu rugo mijn zoon is ook in bed umuhungu wanjye na we ari mu buriri mik N. umugati minuscuul N. igikuri misschien (adverb) ahari; umenya; umenya ahari; birashoboka ko mist N. igihu moe ADJ. urushye; kirushye mooi ADJ. cyiza; nziza : De familie Van Dam heeft een mooi huis. Umuryango wa Van Dam ufite inzu nziza. multinational ADJ. mpuzamahugu multipliceren (verb); gukuba muskiet N. umubu; umuryasenge muskietengaas N. inzitiramubu muskietennet N. inzitiramubu muur N. urukuta rw'amatafari
Amagambo atangirwa na N[edit | edit source]
naamgever N. sogokuru; sekuru naar (adverb) ugana; werekeza; mu : Ik ga naar Nederland. Ngiye mu Buholandi.; i : Ik ga naar Amsterdam. Ngiye i Amusiteridamu.; muri : Ik ga nooit naar een café. Sinjya njya mu kabari. Naar het station Werekeza kuri sitasiyo naar huis (adverb) imuhira; mu rugo nadenken V. kuzirikana n.b. N. icyitonderwa Nederlands N. igiholandi : Ik versta geen Nederlands. Sinumva igiholandi. nee (adverb) oya; ntibishoboka; ihi!; u u! neus N. izuru nevel N. igihu niemand ADJ. nta (muntu) niet ADJ. nta nieuwigheid N. amakuru nieuws N. amakuru nieuwsgierig ADJ. umunyamatsiko nieuwtje N. amakuru noen N. saa sita z'amanywa nors ADJ. igihubutsi noten N. icyitonderwa nu (adverb) ubu : Nu is er een film. Ubu hari filimi yerekanwa.; nonaha nurks ADJ. igihubutsi Nyiginya N. umunyiginya
Amagambo atangirwa na O[edit | edit source]
oeffening N. umwitozo of (adverb) cyangwa offeren N. igitambo olifant N. inzovu omdat (adverb) kuko; kubera ko; kubera onaardig ADJ. igihubutsi onbestaanbaar ADJ. kidashoboka onderbroek N. ikabutura ondergrond (noun); indiba; intango onderlijf N. inda; umudigi onderwijzeres N. umwarimu; umwigisha; umurezi onderzoek N. ikizami; ikizamini; ibazwa ongeluk N. impanuka ongeval N. impanuka onmogelijk ADJ. kidashoboka ontlasting1 N. amase ontlasting2 N. amabyi; amazirantoki ontlasting hebben V. kunnya; kwituma; gusarana ontvanger N. umukoreshakoro; porosobuteri onzedelijk ADJ. intabwa; cyatereranywe; cyatawe oog N. ijisho ooglid N. urugohe; ingohe oom N. marume; nyokorome; nyirarume oor N. ugutwi oordelen N. umucamanza oorlogsfilm N. filimi y'intambara op de achtersteven (adverb) igice kigana inyuma h'ubwato cyangwa indege opgeven V. kureka; kuzibukira; guta; guhara opofferen N. igitambo oppas N. umurezi w'abana; umuyaya opperste ADJ. umukuru oud ADJ. gishaje; ushaje; rishaje overal (adverb) aho ariho hose; ahantu hose overerfelijkheid N. akoko overhandigen N. ikiganza overhemd N. ikanzu overlijden V. gupfa; gutabaruka; kwitaba imana
Amagambo atangirwa na P[edit | edit source]
paar N. bike; ikaramu pak N. igipfunyika; ivarisi pakje N. igipfunyika; ipaki paraplu N. umutaka passagier N. umugenzi pastoor N. umupadiri; umusaseridoti; umupasitoro; umupasitori; umupasiteri pastor N. umupadiri; umupasiteri; umupasitoro; umupasitori; umuherezabitambo paus N. Papa; Umushumba wa Kiliziya Gatolika peet N. sogokuru; sekuru peetvader N. sogokuru; sekuru peinzen V. kuzirikana penis N. ubugabo; imboro; igitsina cy'umugabo peter N. sogokuru; sekuru pimpelen V. kunywa plaat N. ishusho poederwolk N. umucucu; umukungugu poepen V. kwituma; kunnya; gusarana politie N. polisi; umupolisi politieagent N. umupolisi politiebureau N. ibiro bya polisi politiepost N. ibiro bya polisi praten V. kuvuga prevalent ADJ. umukuru prijs N. igiciro prijsgeven V. kureka; kuzibukira; guta; guhara; guhana probleem N. ikibazo; ingorane psalm N. zaburi
Amagambo atangirwa na R[edit | edit source]
raam N. idirishya recht N. itegeko reis1 N. urugendo; uruzinduko reis2 N. uruzinduko; uruzindu; urugendo restaurant N. uburiro; resitora reticule N. agasakoshi; agashakoshi ko mu ntoki; agakapu k'abadamu; agakapu riem N. umukandara rijst N. umuceri rok N. ijipo; ingutiya roken V. kunywa itabi ronken V. kugona; gufurura rood ADJ. umutuku; ibara ry'umutuku route N. umuhanda rover N. ibandi; umujura; umunyoni
Amagambo atangirwa na S[edit | edit source]
saai ADJ. kiruhije; kiruhanije sacraal ADJ. gitagatifu; cyera salade N. salade salaris N. umushahara; igihembo samenkomen V. guhura schaduwen N. umurizo schapenmelk N. amatamatama; amata y'intama schoen N. urukweto; ikirato schooljuffrouw N. umwarimu; umwigisha; umurezi schoonheid N. ubwiza schoonmoeder N. mabukwe; nyokobukwe; nyirabukwe schoorvoeten V. gushidikanya schouwburg N. inzu y'amakinamico schrijven V. kwandika schuieren N. uburoso sigaret N. isegereti; itabi; isigara sjaal N. fulari slaatje N. salade slachterij N. ibagiro slachthuis N. ibagiro slapen V. gusinzira slecht ADJ. kibi snorken V. kugona; gufurura snorren V. gushaka; gushakisha; gushakashakisha snurken V. kugona; gufurura sokken N. isogisi soon N. umuhungu; umuhungu wa spelen V. gukina springen V. gusimbuka staan V. guhagarara; kuba uhagaze staatsburger N. umuturage; umuturagihugu; umwenegihugu stadhuis N. hoteli yo mu mujyi : Mijn dochter werkt nu op het stadhuis. Ubu umukobwa wanjye akorera muri hoteli yo mu mujyi. stamvader N. umukurambere stand N. ishuri station N. gare; ikigo bategeramo imodoka steen N. ibuye; itafari sterven V. gupfa; kwitaba imana; gutabaruka stoppen V. guhagarika straat N. umuhanda; ibarabara strelen V. gukuyakuya; gukaresa struikrover N. ibandi; umujura; umunyoni student N. umunyeshuri studie V. kwiga suikerziekte N. diabeti; indwara y'igisukari; diyabete superieur ADJ. umukuru
Amagambo atangirwa na T[edit | edit source]
taai ADJ. kiruhije; kiruhanije taak N. umurimo; ikiraka taal N. ururimi taalleraar N. umwarimu w'indimi tafel N. ameza tak N. ishami tand N. iryinyo tandenborstel N. uburoso bw'amenyo tandpasta N. umuti w'amenyo; kologati tapijt N. itapi; umusambi tas N. igikapu; umufuka tasje N. agakapu; agakapu ko mu ntoki; agasakoshi; agasakoshi k'abadamu taxi N. tagisi teen N. ino telegram N. telegaramu televisie N. televiziyo telraam N. ikibarisho temperatuur N. igipimo cy'ubushyuhe; ubushyuhe bw'ahantu theelepeltje N. akayiko tien ADJ. icumi tijd N. igihe : Hej heeft geen tijd. Nta gihe afite. tijdelijk ADJ. by'igihe gito; mu gihe cyagateganyo timide ADJ. umunamasoni; ufite ipfunwe; wamwaye timmerman N. umubaji tocht N. uruzindu; uruzinduko; urugendo toegeving N. itererana; isuhuka; ita; isiga toer N. uruzindu; urugendo; uruzinduko toerisme N. ubukerarugendo toerist N. umukerarugendo tong N. ururimi tongval N. ururimi rw'akarere toonbeeld N. urugero treden V. gutambuka; kugenda trekken V. gukurura trip N. urugendo; uruzindu; uruzinduko Tutsi N. umututsi Twa N. umutwa twee kabiri; babiri; ibiri; abiri; bibiri; ebyiri; bubiri; tubiri tweede ADJ. wa kabiri; ba kabiri; ya kabiri; rya kabiri; cya kabiri; bya kabiri; za kabiri; rwa kabiri; ka kabiri; twa kabiri; bwa kabiri; kwa kabiri; ha kabiri
Amagambo atangirwa na U[edit | edit source]
u PRON. wowe uier N. icebe uit de mode ADJ. kitagezweho; kitajyanye n'igihe uitgesloten ADJ. kidashoboka uitkijken naar V. gushaka; gushakisha; gushakashakisha uitspraak N. imivugirwe; inoboramvugo uit vrije wil (adverb) n'ubushake uitzien naar V. gushaka; gushakisha; gushakashakisha universiteit N. kaminuza uur N. isaha uw ADJ. cyawe; wawe; ryawe; yawe : Waar is uw wagen? Imodoka yawe iri he?; bwawe; kwawe; hawe uw dochter umukobwa wawe? uw zoon umuhungu wawe
Amagambo atangirwa na V[edit | edit source]
vagina N. igituba; igitsina cy'umugore vallen V. kugwa; kwitura hasi; gutembagara van PRON. cya; wa; ya; rwa; bwa; kwa; ha vandaag (adverb) uyu munsi; none vannacht (adverb) iri joro varen V. kugashya; kuvugama vechten V. kurwana; gusekurana veel (adverb) cyane; bikabije veranda N. urubaraza; ibaraza verdwijnen V. kuzimira; kubura; kurenga; guhenengera vergaderen V. guhura vergallen N. uburozi vergemakkelijken V. korohereza vergeten V. kwibagirwa; kugira amazinda vergeven N. uburozi vergiftigen N. uburozi verjaardag N. umunsi ngarukamwaka; aniveriseri verlichten V. korohereza verliezen V. kubura; gutakaza vermenigvuldigen V. gukuba vermijden V. kwirinda; kwihunza vermoeid ADJ. urushye; kirushye vermoeiend ADJ. kiruhije; kiruhanije vernederen V. guca bugufi; kutiremereza; kwiyoroshya vernedering V. ugucisha bugufi; uguca bugufi; ukutikuza; ukwiyoroshya verootmoedigen V. kwiyoroshya; guca bugufi; kutiremereza verootmoediging N. ugucisha bugufi; uguca bugufi; ukwiyoroshya verordenen N. iteka verplichting tot bijbetaling N. imisanzu y'inyongera verstrooid N. umunyamazinda vertrouwen N. ukwemera; ukwizera; amiringiro; ibyiringiro verzekeraar N. umwishingizi vijf ADJ. gatanu; batanu; itanu; atanu; bitanu; eshanu; butanu; dutanu; hatanu vijfde ADJ. uwa gatanu; iya gatanu; aba gatanu; irya gatanu; aya gatanu; icya gatanu; ibya gatanu; iza gatanu; urwa gatanu; ubwa gatanu; ukwa gatanu; aha gatanu; utwa gatanu Vijf over half vier Saa cyenda n'iminota mirongo itatu n'itanu vinden V. kubona; kuvumbura vinger N. urutoki; ikidori vissen N. ifi; isamake visser N. umurobyi visverkoper N. umurobyi Vlaams N. igifulama; ururimi rw'igifulama Vlaanderen N. Akarere gatuwe n'abafurama; Fulandere Vlaming N. Umufulama vloerkleed N. itapi; umusambi; umukeka; umukeka voetbal N. umupira w'amaguru; futuboro vogel N. inyoni volontair N. umukorerabushake; umukoranabushake von PRON. za voorbeeld N. urugero voor de middag (adverb) mbere ya saa sita voor eeuwig (adverb) iteka; iteka ryose; ubuziraherezo voorvader N. umukurambere voorwaarde N. ibisabwa; ibyo usabwa kuba wujuje; ibyo ugomba kuba wujuje voorzaat N. umukurambere vragen V. gusaba; kubaza vriendin N. inshuti vriezen V. guhinduka ubutita; gukonja vrijdag N. kuwa gatanu vrijwilliger N. umukorerabushake; umukoranabushake vroeg (adverb) kare; hakiri kare vuil ADJ. cyanduye; wanduye vuur N. ishyaka; umuhate vuur N. umuriro
Amagambo atangirwa na W[edit | edit source]
waar ADJ. hehe?; he? Waarin staat dat? Biri mu ki? Waarmee komt hij? Aje n'iki? waarom ADJ. kubera iki? Waarom ga je zo vroeg? Kuki ugiye kare? Waarop wacht ze? Ategereje iki? Waarover spreken ze? Baravuga iki? wagen N. imodoka wassen V. koga; gukaraba; kwiyuhagira water N. amazi Wat wenst u? Ushaka iki?; Murashaka iki? Weet u wat dat woord betekent? Muzi icyo iri jambo risobanura? weg N. umuhanda wenkbrauw N. igitsike wereldstad N. umujyi werk N. akazi : Misschien is er geen werk. Hashobora kuba nta kazi gahari.; umurimo werpen V. kujugunya; kunaga weten V. kumenya; -zi; kuba uzi ikintu wijn N. divayi; vino wijten V. kwitirira; guhamya wijzen V. kwerekana; kugaragaza willen V. gushaka; kwifuza winnen V. gutsinda; kuronka; gutsindira woensdag N. kuwa gatatu wonen V. kuba; gutura woonplaats N. intaho; ubuturo worden V. guhinduka; kuvamo; kuvukamo woud N. ishyamba
Amagambo atangirwa na Y[edit | edit source]
yoga N. yoga; umukino wa yoga yoghurt N. yawurute
Ntibibaho
Amagambo atangirwa na Z[edit | edit source]
zak N. igikapu; umufuka
zakdoek N. umushwara; umuswaro
zang N. indirimbo
zeggen V. kuvuga; kugamba
Ze is thuis Ari mu rugo; Ari imuhira
zenden V. kohereza
Ze werkt nu heel goed Muri iki gihe akora neza
Ze zijn weer an het drinken Bongeye bari kunywa.
ziekte N. indwara
zien V. kureba; kubona
zijn V. kuba : ik ben ndi : je bent, jij bent, u bent uri : hij is, ze is, zij is, het is ni : we zijn, wij zijn turi : jullie zijn muri : ze zijn, zij zijn ni
zingen V. kuririmba
zitten V. kwicara; kuba wicaye
zoeken V. gushaka
zondag N. ku cyumweru
zonneschijn N. izuba
zuipen V. kunywa
zullen V. gushaka
zusje N. mushiki; mushiki (wa)
zwart ADJ. ibara ry'umukara; umukara; umukara tsiriri
zwemmen V. koga
zwijgen V. guceceka; gucweza; kuryumaho


text:
Twahawe umwana w’umuhungu Ev. Kiyange Adda- Darlene
Yesaya 9:5a, “Nuko umwana yatuvukiye duhawe umwana w’umuhungu, ubutware buzaba ku bitugu bye.”
Imana imaze kurema umuntu, yaramwihanangirije ku giti cyari giteye mu ngobyi ya Edeni (Itangiriro 2:8) iramubwira iti: nguhaye ibiri mw’isi byose ubitegeke ariko kiriya giti cyo ntuzigere urya imbuto zacyo. Nuzirya, no gupfa uzapfa.(Itangiriro 2:17)
Hashize igihe bibiriya itagaragaza, umuntu (Eva) yaragiye yihereranwa na satani amuha inyigisho. Ati harya ngo muriyeho mwapfa ra? Umuntu ati cyane niko Imana yatubwiye. Satani ati ashwi daaa, yarababeshye ahubwo muriyeho mwahita mumera nkayo neza neza. (Itangiriro 3:4-5)
Yooo, Adamu na Eva bararya. Bahita binjira mu kindi cyiciro. Ibyavuzwe n’Imana bigomba gusohora. Bagomba gupfa. Imana mu mbabazi zayo ntiyabishe ako kanya, ariko igihano cy’urupfu cyahise kibafata. Atari Imana ibibashyizemo, ahubwo ari imvugo y’Imana ibasohoreyeho.
Satani, amaze kubona ko yabafashe ababoheye mu rupfu, yahise yihuta yandika urwandiko rwo kubarega. Ati: Wavuze ko nibakirya bazapfa. Ngaho bice rero. Ikibi kiba kiraje Kayini aba yishe Abeli. Abantu bahera ubwo barapfa. Bakabyara bakororoka bagapfa. Kugeza n’iki gihe abantu barapfa.
Imana ariko ntabwo ijya ineshwa, habe namba. Kuko urebye ibyo satani yakoze, wabona ko wagira ngo Satani yatsinze Imana. Reka daaaa, Dore uko Imana yabigenje:
Kubera ko n’ubundi umunezero w’Imana kwari ukubana n’abantu Satani akabicamo, Imana yahise itegura umucunguzi. Intego ari ya yindi n’ubundi yo kuzabana n’umuntu ariko utariho urubanza n’ibirego by’uko yariye ku mbuto bamubujije. Iyo umuntu ari imbohe aregwa akabona umucunguzi, arakira.
Kuba Imana yatakaza Satani n’abamalayika bigometse ntacyo byigeze biyitwara. Ariko gutakaza umuntu byo yarabyanze, Imana irabyanga ahubwo ishaka umuti. Haleluya.
Uwo muti nta wundi ni Yesu. Umuhanuzi Yesaya yarahanuye aravuga ati :” umwana yatuvukiye, duhawe umwana w’umuhungu.” Yaje afite ubutware bwo kuburana mu cyimbo cyacu, agakatirwa mu cyimbo cyacu .Igitangaje n’abamuburanya n’abamukatiye bari bari mu mubare w’abo yaje kuburanira. Igitangaza. Imana yigize umuntu iza kuburana urubanza rwari rukomeye rwo guhana umuntu agapfa.
Imana yaraje ikurikiza amategeko. Imana yatanze amategeko, ntiyari kuyica kandi ariyo yayashyizeho. Ahubwo mu kubikemura yariyiziye kugira ngo ikemure kariya kabazo k’ikintu yivugiye iti: nurya kuri ziriya mbuto uzapfa. Ni inyangamugayo. Kandi ibyo satani yaregaga byari ukuri.
Umuntu yagombaga gupfa kuko yari yaziriye, yewe, nta n’imbabazi yasabye wenda ati Mana mbabarira rwose naziriye. Ashwi ahubwo ati wa mugore niwe…, umugore ati ni inzoka…, mu byukuri nta mbabazi bigeze basaba.(Itangiriro 3:8-13)
Umuririmbyi yararirimbye ati Mbega urukundo rw’Imana yacu! Nta warondora uko rungana…. Imana yirengagiza ko batayisabye n’imbabazi, basi iza kuburana urubanza rurimo icyaha cy’umuntu. Yesu araza. Haleluya! Araza nyakubahwa Imana yinjira mu rukiko, araburana arakatirwa (Ariko afite ibanga ryo kuzuka arangije ubutumwa bwe.)
Satani nawe ntiyatanzwe muri urwo rubanza. Yari umushinjacyaha mukuru. Ati yewe muntu (Yesu yari yambaye ishusho y’umuntu aza kutubera avoka mu rukiko), ugomba gupfa kuko Imana ariko yavuze, yavuze ko nurya kuri ruriya rubuto uzapfa kandi wararuriye, ugomba gupfa. Bose bati yeeeee, nabambwe, mubambe, mubambe. Ahooo, aho ntidutsinzwe? Yesu ajya imbere, baramukubita, baramusuzugura, igihano cyose cyari kituriho kimujyaho, arabambwa, arapfa. Urubanza ruba rurarangiye.
Bibiriya iravuga ngo: “ Kandi ubwo mwari mupfuye muzize ibicumuro byanyu no kudakebwa kw’imibiri yanyu, yabahinduranye bazima nawe amaze kutubabarira ibicumuro byacu byose, igahanagura urwandiko rw’imihango rwaturegaga ikarudukuzaho kurubamba ku musaraba. Kandi imaze kunyaga abatware n’abafite ubushobozi, ibahemura ku mugaragaro, ibivuga hejuru kubw’umusaraba “ ( Abakorosayi 2: 13-15)
Urwandiko rwaturegaga, yarubambye ku musaraba. Cya cyandiko wa mushinjacyaha ( Satani) yari afite agihoza imbere y’Imana, Yesu yarakimwambuye ati zana n’icyo cyandiko uyu munsi byose birarangira. Yesu yagiye ku giti mu cyimbo cyacu, arabambwa, ararangurura ati: “Byose birarangiye”, arapfa baramuhamba. Rwa rupfu rw’umuntu ruba rurabaye, Imana igaragara ko ikiranutse kandi n’umuntu yababariwe. Satani yabuze ayo acira n’ayo amira. “ Kandi imaze kunyaga abatware n’abafite ubushobozi, ibahemura ku mugaragaro, ibivuga hejuru kubw’umusaraba.” ( Abakorosayi 2: 15)
Ubu ntibigishoboka ko ajyana cya cyandiko, cyabambwe ku musaraba. N’utundi agerageza kutwandurisha ngo abone ibyo ajya kurega, Umwuka Wera ahita abiduhishurira ati akira amaraso ya Yesu karaba dore wiyanduje. Nuko Imana yatsinze Satani ikoresheje Yesu.
Imana ihabwe icyubahiro kubwo kutubabarira ibyaha byacu ikoresheje Yesu. Kugeza iteka ryose Yesu turamukeneye, adufitiye umumaro ukomeye. Dukunde Yesu, twamuhawe nk’umucunguzi kandi ahora yiteguye kutwakira. Nta rubanza rukituriho ku bemeye kumwakira akayobora ubugingo bwabo. Yesu yarishyuye. Ubu satani agenda abebera kubwo kubura icyo yaruhiye. Kutwicisha. Yari azi ko uko yagenjwe ariko natwe tuzagenzwa. Ashwiiiiiii, ahubwo twahawe umwana w’umuhungu. Akaga gahari kuri Satani, n’uko adashobora kwihana n’ubwo twamusengera kajana, yewe twashaka tukanabwira Imana ko tutongera kurya itaramubabarira, ntibyashoboka ategereje umuriro azabamo atabasha no gupfa ngo yumve uko bimeze. Muri make afite akaga, ntakagukange, byararangiye.
Imana iguhe umugisha mwene Data usomye aya magambo y’Imana, nagira ngo nkwibutse ko twahawe umwana w’umuhungu ufite ubutware budasanzwe. Mwizere nawe wakire imbabazi z’Imana. Wowe utarakira Yesu ngo akubere umwami, ngwino umusange araguha agakiza, amahoro ari iwe. Nawe wamwakiriye, shaka ukuntu mwaba inshuti kurushaho, kandi ujye ugenzura ko ubucuti bugikomeje. Amaraso ye abantu bose barayemerewe nk’umuti uvura ibyaha. Iyuhagire nyabuneka, amaraso ye niyo atwoza ibyaha. Nkwifurije kuzagira iherezo ryiza, amen.
Adda- Darlene Ubakunda, akabifuriza umugisha w’Imana.


text:
dim.
02
janv.
2011
ISOMO RYA MBERE
Isomo ryo mu ibaruwa ya mbere ya Mutagatifu Yohani Intumwa (1Yh 3, 22-24; 4, 1-6)
Nkoramutima zanjye, 3,22icyo dusabye Imana cyose turagihabwa, kuko dukurikiza amategeko yayo kandi tugakora ikiyinyura. 23Dore rero itegeko ry’Imana: ni uko twakwemera izina ry’Umwana wayo Yezu Kristu, kandi tugakundana nk’uko yabidutegetse. 24Ukurikiza amategeko y’Imana aguma mu Mana, na Yo ikamugumamo. Kandi aho tumenyera ko Imana iturimo, ni uko yaduhaye Roho wayo.
4.1Nkoramutima zanjye, ntimugapfe kwemera ubonetse wese, ahubwo mujye mubanza gushishoza ibyo mubwiwe, kugira ngo mumenye koko niba bikomoka ku Mana; kuko hadutse abahanurabinyoma benshi bagakwira ku isi. 2Dore icyo muzamenyeraho ibikomoka ku Mana: uwemera wese Yezu Kristu wigize umuntu, aba akomoka ku Mana; 3naho utemera Yezu, uwo ntaba akomoka ku Mana, ahubwo aba akomoka kuri Nyamurwanyakristu, wa wundi mwumvise bavuga ko azaza, none ubu akaba yarageze ku isi. 4Mwebweho twana twanjye, mukomoka ku Mana kandi mwatsinze abo bahanurabinyoma, kuko Ubatuyemo asumbye kure umugenga w’isi. 5Bo ni ab’isi ; ni cyo gituma bavuga ururimi rw’isi, maze ikabatega amatwi. 6Twebweho turi ab’lmana; uzi lmana aratwumva, naho utari uw’lmana ntatwumve. Aho rero ni ho tumenyera umunyakuri n’umunyabinyoma.
ZABURI (Zab 2,7bc-8, 10-11)
Inyik/Imana igabira Umwana wayo amahanga yose.
Uhoraho yarambwiye ati «Uri umwana wanjye,
jyewe uyu munsi nakwibyariye!
Binsabe, maze nguhe amahanga abe umunani wawe,
N’impera z’isi zibe ubukonde bwawe.»
None rero bami, nimwumvireho,
Namwe bacamanza b’isi, mwisubireho!
Nimukeze Uhoraho mumufitiye icyubahiro,
mupfukamire umwana we mudagadwa.
IBANGONDIRIMBO RIBANZIRIZA IV ANJILI (Zab 118 (117), 26-27)
Alleluya Alleluya.
Nihasingizwe uje mu izina ry’Uhoraho!
Uhoraho ni Imana, aratumurikira.
Alleluya.
IVANJILI
+ Amagambo yo mu Ivanjili ntagatifu uko yanditswe na Matayo (Mt 4, 12-17.23-25)
Muri icyo gihe, 12Yezu yumvise ko Yohani yatanzwe yigira mu Galileya, 13yimuka i Nazareti ajya kuba i Kafarinawumu ku nkuka y’inyanja, mu rugabano rwa Zabuloni na Nefutali, 14kugira ngo huzuzwe ibyo umuhanuzi Izayi yavuze ati 15«Gihugu cya Zabuloni, nawe gihugu cya Nefutali, nzira igana inyanja, hakurya ya Yorudani, Gamera y’abanyamahanga! 16Imbaga yari yigungiye mu mwijima yabonye urumuri rutangaje; n’abari batuye mu gihugu gicuze umwijima w’urupfu, urumuri rwabarasiyeho. 17Guhera ubwo Yezu atangira kwigisha agira ati «Nimwisubireho, kuko Ingoma y’ijuru yegereje!»
23Nuko Yezu azenguruka Galileya yose, yigishiriza mu masengero yabo, atangaza Inkuru Nziza y’Ingoma, akiza icyitwa indwara n’ ubumuga cyose muri rubanda. 24Ubugiraneza bwe bumenyekana muri Siriya yose, bakajya bamuzanira imbabare zose zifite indwara n’ibyago by’amoko yose: abahanzweho, abanyagicuri, ibimuga, nuko akabakiza. 25Maze abantu benshi bavuye muri Galileya no muri Dekapoli, i Yeruzalemu no muri Yudeya, no hakurya ya Yorudani, bamuhombokaho.